Isečemo jabuke i kruške na kriške (bilo bi lepo da su organske, da ne moramo da ljuštimo koru). Potopimo tri suve šljive, a tu vodu, u kojoj su bile suve šljive, pustimo da provri i kada provri dodamo voće (ne više od pola šolje) i pustimo da se kuva 3-4 minuta. U drugoj posudi, u malo soka i vode razmutimo jednu ravnu kašičicu kuzua, pustimo da provri, sipamo preko voća i mešamo dok se ne zgusne. Sklonimo sa vatre, sipamo u činiju i pustimo da se stegne. Kanten je veoma osvežavajući slatkiš, pogotovu kada su topli dani. Odozgo stavimo mrvicu cimeta. Ovo je za decu izvanredan slaktiš, ali nije za svakodnevnu upotrebu.


Čovek koji vredi 350.000 evra je SRUŠIO prvaka Evrope: Ovaj gol će postati NOĆNA MORA Italije /VIDEO/ - Sportal\nČovek koji vredi 350.000 evra je SRUŠIO prvaka Evrope: Ovaj gol će postati NOĆNA MORA Italije /VIDEO/\nS. P. - Vest objavljena: 00:11 - 25.03.2022\nDa, da, još jedno čudo stiže, ponovo režirano od strane reprezentativaca Severne Makedonije!\nNaši južni susedi poznati su po tome što su uspevali da uzmu skalpove nekim od najjačih reprezentacija na starom kontinentu, ali večeras je, u meču polufinala baraža, probijena granica.\nPoražena je moćna Italjia, i to u Palermu, a pobednički gol, u nadoknadi vremena, postigao je Aleksandar Trajkovski, koji je sjajnim udarcem sa dvadesetak metara ostavio nemoćnog Đanluiđija Donarumu i njegove saigrače u šoku, a svojoj selekciji trasirao put u finale baraža.\nTamo će ih čekati selekcija Portugala, koja "zna kako se gubi" od balkanskih reprezentacija u mečevima odluke, što se može videti na primeru istorijske pobede selekcije Srbije u Lisabonu, kada je pogotkom Aleksandra Mitrovića naša reprezentacija stigla do pobede, prvog mesta u grupi i plasmana na Mundijal.\nDa se vratimo na sadašnjost, ko je čovek koji je večeras srušio "azure"? Aleksandar Trajkovski je 29-godišnji napadač koji trenutno nastupa u dresu Al-Fajhe, kluba iz Saudijske Arabije, a njegova tržišna vrednost procenjuje se na 350 hiljada evropskih novčanica.\nGolgeter selekcije Severne Makedonije kroz karijeru je nosio dresove Intera iz Zaprešića, Varegema, Mehelena, Palerma, Majorke, Alborga, pre nego što je stigao u Saudijsku Arabiju. Krajnje respektabilna karijera je iza Trajkovskog, pa se stiče utisak da ovakvi potezi ne predstavljaju iznenađenje kada je on u pitanju.\nIpak, naši južni susedi su večeras u Palermu još jednom pokazali da fudbal ne igraju paprene cene koje stoje nad imenima igrača i na taj način im stvaraju pritisak. Severna Makedonija je režirala još jedno čudo, čovek koji ima tržišnu vrednost na nivou prosečnih igrača u našem šampionatu srušio je veliku Italiju na sred Sicilije, a priliku za još jednu senzaciju Trajkovski i njegovi saigrači imaće već u utorak, 29. marta, kada će na "Dragau" gostovati Portugalu u odlučujućoj utakmici za odlazak na Mundijal u Katar.\nEvropski fudbal Aleksandar Trajkovski Fudbalska reprezentacija Severne Makedonije Fudbalska reprezentacija Italije


Potvrda za analize i predloge izmena Krivičnog zakonika koje je napravio Autonomni ženski centar - Tekstovi\nPotvrda za analize i predloge izmena ...\nPotvrda za analize i predloge izmena Krivičnog zakonika koje je napravio Autonomni ženski centar\nU okviru Akcionog plana za pregovaračko poglavlje 23, uz preporuku 3.6.1. predviđene su aktivnosti sprovođenja detaljne analize usklađenosti krivičnog zakonodavstva sa Konvencijom Saveta Evrope o sprečavanju i borbi protiv nasilja nad ženama i nasilja u porodici. Ministarstvo pravde je za ovu aktivnost angažovalo stranu ekspertkinju, koja je potvrdila analize i preporuke Autonomnog ženskog centra.\nU analizi o usklađenosti Krivičnog zakonika Republike Srbije sa Konvencijom Saveta Evrope o sprečavanju i borbi protiv nasilja nad ženama i nasilja u porodici, koju je izradila članica GREVIO ekspertske grupe Saveta Evrope, dr Vesna Ratković, za potrebe Ministarstva pravde, potvrđeni su svi predlozi Autonomnog ženskog centra za izmene i dopune Krivičnog zakonika. Ovo predstavlja još jedno priznanje kvalitetu aktivnosti AŽC, nakon priznanja koje je dobijeno od Komesara Saveta Evrope za ljudska prava Nilsa Muižnieksa.\nAŽC je još 2011. godine izradio predloge za izmene i dopune članova Krivičnog zakonika RS, odmah nakon što je Vlada Republike Srbije usvojila zaključak o prihvatanju teksta Konvencije Saveta Evrope protiv nasilja prema ženama. Ovi amandmani su dostavljeni ovlašćenom predlagaču, Zaštitniku prava građana, koji ih je prihvatio, a incijativa je prosleđena i radnoj grupi za izmene i dopune Krivičnog zakonika Ministarstva pravde. Nije bilo spremnosti za predložene promene, te su isti amandmani novembra 2012. godine dostavljeni ministru Selakoviću i članovima nove radne grupe za izmene i dopune Krivičnog zakonika, i ovaj put bez uspeha u odnosu na predložene promene.\nZaštitnik građana je u svom redovnom Godišnjem izveštaju za 2013. godinu predložio Ministarstvu pravde da razmotri Inicijativu Zaštitnika građana za izmene i dopune Krivičnog zakonika i intenzivira rad na usklađivanju domaćeg zakonodavstva sa Konvencijom Saveta Evrope protiv nasilja prema ženama. U Godišnjem izveštaju Zaštitnika građana za 2014. godinu konstatuje se da nije postupljeno po prethodnom predlogu i ponavlja isti predlog.\nU 2014. godini Autonomni ženski centar je u saradnji sa grupom ekspertkinja/-ata preduzeo opsežnu analizu usklađenosti zakonodavnog i strateškog okvira Republike Srbije sa Konvencijom Saveta Evrope protiv nasilja prema ženama i nasilja u porodici, koja je predstavljena stručnoj javnosti, uključujući i Ministarstvo pravde. Ipak, ovo ministarstvo je 2015. godine preko Kancelarije za evropske integracije (projekta PLAC, sredstvima EU), zatražilo stručnu pomoć za analizu usklađenosti Krivičnog zakonika RS sa Konvencijom.\nAnaliza usklađenosti zakonodavnog i strateškog okvira Republike Srbije sa Konvencijom Saveta Evrope protiv nasilja prema ženama i nasilja u porodici


Press Online :: Beograd :: Godišnjica napada Nemačke na Kraljevinu Jugoslaviju\n06. 04. 2018. - Autor: RTV\nGodišnjica napada Nemačke na Kraljevinu Jugoslaviju\nBEOGRAD - Nemačka je u Drugom svetskom ratu bez objave rata na današnji dan pre 77 godina, 6. aprila 1941. godine, napala Kraljevinu Jugoslaviju\nTačan broj žrtava bombardovanja Beograda nije tačno utvrđen. Evidentirano je da je tokom vazdušnih napada poginulo 1.160 Srba, civila, i 18 Nemaca, ali tačan broj nikada nije utvrđen, dok je u bombardovanju ranjeno 1.400 stanovnika prestonice.\nTada je pogođeno i porodilište u Krunskoj, jedno obdanište, Slavija, Nemanjina i Dečanska ulica, Bajlonijeva pijaca, Pašino brdo, Zeleni venac, Železnička stanica, Narodno pozorište. Zgrada Narodne biblioteke na Kosančićevom vencu, uništena je takođe tog 6. aprila 1941. u požaru, pri čemu je izgoreo čitav bibliotečki fond od preko 300.000 knjiga, medu kojima su se nalazili i brojni retki i dragoceno primerci, autografi, dokumenti.\nMladenović odao poštu stradalima u aprilskom bombardovanju\nZamenik gradonačelnika Andreja Mladenović položio je danas vence i odao poštu stradalima u bombardovanju Beograda aprila 1941. godine.\nOn je najpre položio venac ispred Palate Beograd" na fontani Vrelo života", a potom i u porti Vaznesenjske crkve kod granitnog krsta.\nTom prilikom Mladenović je istakao da je važno sećati se stradanja naših građana i čuvati ih od zaborava, kako se ono nikada više ne bi ponovilo, iako je Beograd, nažalost, i nakon 6. aprila u više navrata bio bombardovan.\n"Pre 77 godina, rano ujutro bez objave Beograd je bombardovan i to je označilo početak Drugog svetskog rata za našu zemlju, a za Beograd godine stradanja. Tog 6. aprila uništen je veliki broj stambenih objekata, škola, bolnica, naša Narodna biblioteka, a poginulo je mnogo ljudi, uglavnom civila. Sećamo se žrtava uz naravno rečenicu da se nikada ne ponovi. Nažalost mi smo imali tu nesreću da smo bombardovani i posle toga", rekao je Mladenović, saopštio je Sekretarijat za informisanje grada.\nOn je dodao da danas Beograd na više mesta obeležava to veliko stradanje i istakao da je zahvaljujući Đoki Vještici i novinarima Studija B ispred Palate "Beograd" izgrađena fontana Vrelo života" koja nas podseća na to da se život ne može uništiti.\n"I zato na današnji praznik Veliki petak kažemo da život pobeđuje, ali i da se moramo sećati nevinih stradalih koji su izgubili svoje živote u ovom besomučnom napadu", rekao je zamenik gradonačelnika.\nOn je naglasio da je namera Hitlera bila da što više civila pogine i da se na taj način kazni jedna zemlja i njen narod zbog odbijanja da se priključi Trojnom paktu.\n"Ne smemo dozvoliti da se žrtve zaborave da nam se više nikad ne bi ponovila ovakva stradanja", kazao je Mladenović.\nVesić: Beograd ide napred, ali pamti i seća se svojih žrtava\nBeograd mora da pamti i da se seća žrtava 6. aprila 1941 godine, rekao je gradski menadžer Goran Vesić.\nU tom besomučnom činu stradalo je, kaže Vesić, između 2.800 i 4.000 ljudi, uništeno 627 zgrada, teško oštećena 1.601, a lakše 6.829 zgrada.\nUništena je Narodna biblioteka koja je sagrađena 1832. godine sa više 350.000 knjiga.\n"To je nešto što Beograd mora da pamti, da se seća žrtava", rekao je Vesić gostujući na TV Pink i podsetio da je ta vojna operacija nazvana "Strašni sud".\nVesić je naveo da operacija nije imala veze sa ratom i vojnom strategijom, već je to bila Hitlerova lična odmazda prema Srbima za ono što se desilo 27. marta.\nDodao je da to bombardovanje, nažalost, nije bilo jedino u prošlom veku, podsetio na bombardovanja i 1914, 1915, 1944, 1999. godine, te naglasio da je vreme u kome danas živimo, vreme mira i prosperiteta, za nas posebno značajno.\n"Beograđani to znaju da cene", podvukao je Vesić.\n"On se borio protiv toga i pozivao se na Ugovor o večnom miru i prijateljstvu između Mađarske i Jugoslavije koji je potpisan nekoliko meseci ranije. Kada je shvatio da neće moći da se suprotstavi učešću Mađarske u tom ratu, on je 3. aprila izvršio samoubistvo ostavivši oproštajno pismo da je Mađarska prekršila reč iz kukavičluka", ispričao je Vesić.\nKako je rekao, malo ljudi zna za tog čoveka koji se suprotstavio bombardovanju ličnom žrtvom, te dodao da bi zato trebalo na neki način da mu se odužimo i da Beograd dobije ulicu sa njegovim imenom ili spomen-obeležje.\nGradski menadžer je podsetio da je Narodna biblioteka tada bila jedini vojni cilj u Evropi i podsetio na izjavu generala Lera da je njihova namera bila da se uništi sećanje naroda.\nUništena je, kaže, i čitava zbirka starih turskih rukopisa, oko 200 starih knjiga iz 15, i 17. veka, veliki broj gravira, starih karata i svih štampanih srpskih knjiga od 1832. Godine...\nVesić je istakao da je upravo taj istorijski kvart na Kosančićevom vencu, gde se nalazila biblioteka, doživeo rekonstrukciju i danas prelepo izgleda.\nNaveo je da je preostalo da se reši šta će se uraditi sa mestom gde se nalazila Narodna biblioteka, jer postoje dve mogućnosti.\nVesić je istakao da treba da gledamo u budućnost i da se razvijamo i istovremeno najavio raspisivanje tendera za rekonstrukciju Karađorđeve ulice, Trga republike, kao i niz drugih projekata koji menjaju Beograd.\nIstorija se ne zaboravlja, ali Beograd mora da ide napred i da se razvija i menja, zaključio je Vesić.\nĐorđević: Srbija uvek bila na pravoj strani\nU Aleji stradalih u šestoaprilskom bombardovanju na Novom groblju, sahranjeno 1.992 poginulih tog dana.\n"Naša je dužnost i obaveza da se sećamo tih vremena, žrtava i onih koji su dali živote da bismo mi danas živeli u slobodi. Svima njima hvala na tome, a na nama je velika obaveza da to sačuvamo. Ministarstvo će čuvati tradiciju i raditi na tome da sloboda i ono što su oni ostvarili za nas bude večno", istakao je ministar za rad, zapošljavanje, boračka i socijalna pitanja Zoran Đorđević, ističući da su srpski narod i Srbija uvek u istoriji uvek bili na pravoj strani.\nU bombardovanju toga dana poginulo je između 2.500 i 4.000 građana, na stotine kuća i zgrada je srušeno, a potpuno je uništena i Narodna biblioteka, podsetio je gradonačelnik Beograda Siniša Mali.\n"Iz tog rata i borbe izašli smo kao pobednici i važno je za našu decu da se danas borimo za drugačiju Srbiju koja je faktor mira i stabilnosti u regionu, da ekonomski jačamo , deci ostavimo lepšu i bolju budućnost. Naša velika obaveza je i da čuvamo uspomenu na sve one koji su svoje živote dali 6. aprila i tokom Drugog svetskog rata i tokom svih razaranja kroz koje je Beograd prošao", kazao je on.\nVence su položili i predstavnici Udruženja Beograđana "6. april" , Udruženja civilnih invalida rata i Subnora.


"Problem sa brzinom donošenja konačne odluke u vezi sa tim pitanjem je činjenica da, za razliku od SAD, konsultacije između 28 zemalja EU, svakako, traju duže, tako da se njihov konačni dogovor, na nivou cijele Unije, ne može očekivati brzo", tvrde sagovornici beogradskog lista Danas.\nCristian Dan Preda, izvjestilac za Bosnu i Hercegovinu u Evropskom parlamentu, kaže za Danas povodom mogućih sankcija EU Dodiku da "kao što možda znate, Dodik nije moj sagovornik".\n- Mislim da su Sjedinjene Države postupile pravilno, jer neko poput gospodina Dodika ko ne poštuje odluke Ustavnog suda BiH i ustavno ustrojstvo države nije kredibilan akter u demokratiji. Nadam se da će vlasti u Beogradu slijediti takav potez, poručuje Dan Preda.\nBeogradske "Novosti" pišu da u najmanje pet evropskih zemalja postoji saglasnost da se pridruže sankcijama SAD. Prema njihovim diplomatskim izvorima, ambasadori tih pet država, uključujući i Njemačku, dobili su instrukcije da njihove zemlje u ovakvim situacijama prate Amerikance.\nVedran Džihić, viši istraživač na Austrijskom institutu za internacionalnu politiku, kaže za Danas da uvođenje sankcija protiv Dodika predstavlja prekretnicu u njegovoj političkoj karijeri i početak kraja ere Dodik u RS-u.\n- Žigosan od strane SAD, Dodik se, sudeći po njegovim prvim reakcijama, odlučio da krene na put bez povratka i da rizikuje sve da spasi vlastitu kožu. Pored do sada ustaljene nacionalističko-oportunističke retorike u kojoj se predstavljao kao zaštitnik Srba u RS-a i njihov moralni vožd u repertoar će uz podršku medija u RS-a uvesti pozu žrtve i velikomučenika. Neovisno o tome da li će nova Trump-administracija ukinuti sankcije, u šta lično ne vjerujem, za očekivati je, štoviše, da se i zemlje EU pridruže sankcijama ili ne Dodik očigledno skreće na put samouništenja. Nažalost, kolateralna šteta ovakvog pragmatičnog egoizma Milorada Dodika će upravo biti RS i narod u RS-u, koji će u ovoj eskalirajućoj krizi samo dodatno biti ekonomski i socijalno srozani. Srpski interes u BiH ne može i ne smije biti izolacija radi zaštite jedne osobe i njegove klike koji su očigledno spremni da isti taj srpski narod žrtvuju da bi politički preživjeli, smatra DŽihić.\nMilorad Dodik od utorka se i zvanično nalazi na "crnoj listi" Kancelarije za kontrolu stranih sredstava (OFAC), koje deluje pri američkom Ministarstvu finansija. Na portalu OFAC-a uz ime, prezime i datum rođenja lidera RS navedeno je i da on dolazi sa Balkana. Dodik je stavljen na takozvanu listu "Posebno označenih subjekata", koja se odnosi na pravna i fizička lica protiv kojih su uvedene sankcije zbog nekog prekršaja, uključujući i bavljenje terorizmom, kriminalom i slične aktivnosti.\nKako se precizira, takvim "subjektima" zabranjeno je putovanje i zamrznuta je imovina u Sjedinjenim Državama, pod uslovom da je poseduju, a "američkim građanima generalno se zabranjuje da sa njima posluju".\nObjavio: Čet, 19/01/2017 - 21:43


Pružaoc usluga Vam daje mogućnost da pregledate i uklonite lične informacije koje ste nam poslali ili promenite Vaše preference. Možete da pošaljete e-mail na adresu koju možete da pronađete na Stranicama i/ili kroz naše Usluge ili možete da nas pozovete na telefonski broj, koji možete da nađete u Posebnim uslovima poslovanja i da navedete da li želite da se Vaše informacije uklone iz naše baze podataka, da li želite da se isključite iz komunikacije sa nama ili da li želite da se isključite iz komunikacije reklama od trećih lica ili poslovnih partnera. Brisanje Vaših informacija ili drugačije isključivanje od primanja komunikacije od Pružaoca usluga ili trećih lica će da izbriše podatke samo u našoj bazi podataka u svrhu upravljanja buduće komunikacije od Pružaoca usluga i trećih lica. Ovo brisanje neće izbrisati informacije koje su već sakupljene i koje su već možda podeljene sa trećim licima, kao što je navedeno u ovim Pravilima o zaštiti podataka. Moraćete da direktno kontaktirate treća lica, koja mogu da Vas kontaktiraju, radi brisanja Vaših ličnih informacija koje koriste da Vas kontaktiraju..


Da li je recesija na pomolu u Sjedinjenim Američkim Državama?\nVrednost berzanskih akcija i dalje opada u jeku zabrinutosti za stanje američke privrede koja je suočena sa problemom na tržištu nekretnina. Indeksi na azijskim berzama izgubili su više od dva odsto vrednosti u protekla dva dana dok su indeksi evropskih berzi juče pali na najniži nivo u protkle tri nedelje.\nVrednost akcija na Vol stritu porasla je iako su vrednosti ključnih berzanskih indeksa bili u minusu tokom celog jučerašnjeg dana.\nŽan Klod Triše, direktor Evropske centralne banke, rekao je novinarima u Švajcarskoj da tržišta možda previše burno reaguju na ekonomske vesti:\n“ Kada se dešavaju zančajne korekcije na tržištima, dolazi i do grozniočavog reagovanja na izvesnim berzama i tada se preteruje u merama korekcije i dolazi do vlikih oscilacija. ”\nNa skupu ekonomista u San Francisku prognozirano je smanjenje ekonomskog rasta u SAD zbog problema na tržištu nekretnina i zajmova za kupovinu nekretnina. Elen Hjuz, glavni ekonomista Forda, jednom od vodećih proizvodjača automobila, novi je predsednik Američkog udruženja za korporacijskog poslovanje. Ona kaže da ekonomisti smatraju da rizik od recesije raste.\n“Većina kaže da je verovatnoća da će doći do recesije oko 25 do 35 odsto.“\nIma sve više dokaza da problem na tržištu nekretnina usporava ekonomski rast i analitičari su sve sigurniji da će Uprava federalnih rezervi već sledeće nedelje na sastanku u Vašingtonu najaviti smanjenje interesa za kratkoročne zajmove.\nVeliku zabrinutost izaziva i činjenica da banke sve češće moraju da zaplene nekretnine jer njihovi kupci -- zbog porasta interesne stope na dobijene zajmove -- više nisu u stanju da bankama plaćaju mesečne otplate. Interesna stopa koju američka Centralna banka naplaćuje bankama za kratkoročne zajmove iznosi sada 5,25 odsto. Stručnjaci predvidjaju da će ona da opadne za barem četvrtinu jednog procenta procenta a možda i pola procenta.


Bosna Visoko dočekuje Lokomotivu iz Brčkog - Rukometni Žurnal\nNaslovna Region Bosna i Hercegovina Bosna Visoko dočekuje Lokomotivu iz Brčkog\nBosna Visoko dočekuje Lokomotivu iz Brčkog\nNakon velike pobede u gostima nad RK Vogošća, rukometaši Bosne okreću se utakmici 12. kola Premijer lige protiv RK Lokomotiva iz Brčkog, koja je zakazana za subotu, 15. decembar, od 18 sati u KSC Mladost Visoko.\nZa visočke rukometaše nema puno odmora pa se sezona nastavlja u ritmu sreda-subota. Pobedom nad RK Vogošća, rukometaši Bosne su ponovo zauzeli prvo mesto na tabeli Premijer lige, te sada imaju isti broj bodova kao i RK Gračanica. Za razliku od utakmice u Gračanici kada je domaći tim u drugom poluvremenu uspeo da preokrene rezultat, rukometaši su uspeli da odole naletu Vogošće te u drugom poluvremenu utakmicu preokrenu u svoju korist.\nS druge strane, ekipa RK Lokomotiva iz Brčkog je novi član Premijer lige u ovoj sezoni, a mogu da se pohvale sasvim dobrim rezultatima, budući da su u 10 utakmica ostvarili po 5 pobeda i poraza. Prema najavama iz ovog kluba, glavni cilj za ovu sezonu je opstanak u Premijer ligi, mada je izvesno i da će rukometaši iz Brčkog pokušati da napadnu jednu od pozicija koje vode u play-off, ako im se za to ukaže prilika.\nU poslednjoj utakmici, rukometaši Lokomotive na svom terenu savladali su Slaviju, a zanimljivo je istaći kako su zadnja dva poraza na gostujućim terenima zabeležili samo sa jednim golom razlike u korst domaćeg tima (Maglaj – Lokomotiva 28:27 i Leotar – Lokomotiva 27:26), što treba uzeti u obzir u pripremi utakmice te i u ovu utakmicu ući maksimalno koncentrisano.\nUtakmica protiv Lokomotive je ujedno poslednja utakmica u ovoj polusezoni pre zimske pauze koja će se igrati u Visokom, pa s obzirom na tu činjenicu, kao i sve ono što su ove sezone visočki rukometaši pokazali na terenu, duboko veruju iz kluba da su zaslužili da se nagrade punom dvoranom i maksimalnom podrškom.\nTakođe, odlukom UO RK Bosna Visoko, svi navijači koji su bodrili klub na utakmici protiv Vogošće, uz prikaz ulaznice sa te utakmice ostvaruju besplatan ulaz na utakmicu protiv Lokomotive.\nJoš jednom, subota, 15. decembar od 18 sati u KSC Mladost Visoko, RK Bosna Visoko – RK Lokomotiva Brčko. Delegirane sudije za ovu utakmicu su Bilić – Dugandžić, a delegat Stevanović. Ulaznica za utakmicu košta 180 dinara.\nPrethodni tekstVojvodina dočekuje Rumune!\nSledeći tekstNexe i Metalurg odmeravaju snage


(VIDEO) Danijela Obradović: Formiranje apatinske zbirke skulptura po najvišim muzeološkim standardima - www.025.rs\nwww.025.rs / APATIN / (VIDEO) Danijela Obradović: Formiranje apatinske zbirke skulptura po najvišim muzeološkim standardima\nIzložba skulptura savremene umetnosti na otvorenom prostoru u Apatinu nastala je iz produkcije Simpozijuma skulpture Meander, vajarske kolonije koja je delovala u periodu od 1994. do 2018. godine. Ovaj Simpozijum realizovala je galerija Meander koja je u sastavu Opštinskog kulturnog centra Apatin, a njen idejni tvorac je dugogodiši kustos, istoričarka umetnosti Radmila Savčić.\nZahvaljujući razumevanju lokalne samouprave, aplicirano je na konkurs Ministarstva kulture „Gradovi u fokusu“, na kom je opštini Apatin odobreno 6 miliona dinara za projekat formiranja Zbirke pomenutih skulptura, a koji će sprovoditi Opštinski kulturni centar.\n,,Ovde je postavljena nekolicina skulptura od ukupno 135 koje se nalaze u vlasnišvu Кulturnog centra. Šezdeset tri se nalaze na otvorenom prostoru na različitim lokacijama opštine Apatin. Autori ovih skulptura su značajni umetnici, članovi SANU, univerzitetski profesori, umetnici velike izlagačke aktivnosti, kao i umetnici iz inostranstva. Zahvaljujući podršci Ministarstva kulture, ova zbirka će biti obrađena po najvišim muzeološkim standardima i samim tim ćemo dobiti jednu veoma značajnu zbirku, kako za Кulturni centar, tako i za opštinu Apatin’’, rekla je Danijela Obradović, direktorka Кulturnog centra, i dodala da realizacija projekta počinje već ovih dana.\nNakon adekvatne postavke dela u javnom prostoru, konzervatorskog tretmana, te stručnog obeležja skulptura po najvišim standardima, ova zbirka u budućnosti zaslužuje da preraste u Muzej skulpture na otvorenom.\nTags: apatin, skulpture\nIzdvajamo: Podrška Francuske razvojne agencije zelenim investicijama


Danas zaseda Skupština Vojvodine | Autonomija\nDanas zaseda Skupština Vojvodine\nPrva sednica nakon čak sedam meseci pauze održava se u osvit početka izborne kampanje (20. marta), i učtivo je pret…\nPrva sednica nakon čak sedam meseci pauze održava se u osvit početka izborne kampanje (20. marta), i učtivo je pretpostaviti da će u obraćanjima „urbi et orbi“ sa skupštinske govornice poslanici, više nego do sada, ako je to uopšte i moguće zamisliti, voditi računa o stranačkoj i ličnoj promociji. Činjenica da je na dnevnom redu najvažniji akt koji predlažu stranke u vlasti – predlog budžeta za ovu godinu, čini se kao „naručena tema“. Rasprava bi, međutim, mogla da se rasplamsa na samom početku sednice i to zbog činjenice da se skupština neće izjašnjavati o proširenju dnevnog reda inicijativom SRS za opoziv predsednika skupštine Bojana Kostreša, odnosno o predlogu te stranke da skupština usvoji zaključke povodom jednostranog proglašenja nezavisnosti Kosova. Našem listu je u vojvođanskoj skupštini objašnjeno da prvi predlog ima „formalne nedostatke“, dok drugi nije na vreme dostavljen.\nOd ukupno 55,8 milijardi dinara, sa koliko će raspolagati pokrajinska kasa u tekućoj godini, 23 milijardi dinara otpada na transferna sredstva iz državnog budžeta, blizu 9 milijardi dinara sliće se od ustupljenih i izvornih prihoda, dok od privatizacije na teritoriji Vojvodine u Sekretarijatu za finansije očekuju prihod od 8 milijardi dinara. Za kapitalna ulaganja i projekte iz NIP na teritoriji Pokrajine namenjeno je 23 milijarde, od čega 15 milijardi dinara preko Fonda za kapitalna ulaganja. Osim za plate zaposlenih u pokrajinskoj administraciji, za koje će biti izdvojeno 2,6 milijardi dinara, u budžetske rashode od ove godine uvrštavaju se i troškovi funkcionisanja zavoda koji će se baviti zaštitom i razvojem nacionalne kulture, tradicije i jezika pet nacionalnih zajednica u Vojvodini. Za danas se očekuje i odluka o formiranju pet zavoda za kulturu :vojvođanskih Mađara, Rumuna, Slovaka, Rusina i Hrvata. Ranije je najavljeno da je u planu i osnivanje zavoda za kulturu vojvođanskih Bunjevaca. Sa današnje sednice u Skupštinu Srbije na usvajanje trebalo bi da bude upućen predlog zakona o volontiranju. U dnevni red sednice uvrštena je i inicijativa za promenu Poslovnika Skupštine Vojvodine kojom se predviđa da pravo na zakazivanje sednice skupštine, pored predsednika, imaju i potpredsednici. Kad smo kod potpredsednika, poslanici će danas izabrati novog potpredsednika! Poslanik PSS Nikola Ćirković viđen je za to mesto koje je ostalo upražnjeno u novembru prošle godine nakon smrti Đorđa Bašića.\nI Izvršno veće Vojvodine obaviće popunu svojih redova. Devet meseci nakon što je nekadašnja pokrajinska sekretarka za rad, zapošljavanje i ravnopravnost polova Snežana Lakićević Stojačić prešla na mesto državnog sekretara u Ministarstvu za rad i socijalna pitanja, njenu funkciju i zvanično će preuzeti Miroslav Vasin, dosadašnji pomoćnik pokrajinskog sekretara. Takođe, Slobodan Teofanov trebalo bi da bude postavnjen na funkciju pomoćnika pokrajinskog sekretara za poljoprivredu, koju je do prelaska u Vladu Srbije obavljao Saša Dragin. Ako Skupština Vojvodine bude usvojila predlog koji je krajem prošle godine utvrdio skupštinski Odbor za administrativna i mandatno-imunitetska pitanja, na stalni rad u skupštinu biće primljeno još sedam poslanika – radikali Milorad Mirčić, Tihomir Đuričić i Perica Kosanović, poslanici kluba DS-a LJubomir Kolarov, Matija Kovač i Tomislav Ćirković, kao i poslanik Grupe građana “Mi možemo – mi hoćemo” Ilija Selaković iz Plandišta. Time će ukupan broj profesionalnih poslanika iznositi 43. Prema podacima iz „Informatora Skupštine Vojvodine“ mesečna plata poslanika na stalnom radu iznosi 66.000 dinara, na šta treba dodati i oko 34.000 dinara poslaničkog dodatka koji primaju svi poslanici, pa i oni koji su na stalnom radu.\nŠef poslaničke grupe DS u Skupštini Vojvodine Dragoslav Petrović izjavio je ranije našem listu da će naredna sednica pokrajinske skupštine biti održana 18. marta. To bi, prema njegovim rečima, ujedno trebalo da bude i poslednja sednica u ovom sazivu budući da dva dana kasnije startuje kampanja za vojvođanske i lokalne izbore. Za tu sednicu najavljena je rasprava o privatizaciji Naftne industrije Vojvodine.


Nećemo dozvoliti gajenje ni uvoz GMO\nAktuelno / Štampa / Nećemo dozvoliti gajenje ni uvoz GMO\nObjavljeno 05.12.2013. na eKapija\nDatum: 05.12.2013.Izvor: eKapija\nStav Ministarstva poljoprivrede je da ne dozvoli gajenje genetski modifikovanih kultura na teritoriji Srbije, kao ni uvoz GMO proizvoda za ljudsku upotrebu, saopšteno je iz ministarstva.\n– Promenom aktuelnog Zakona o GMO uveo bi se red na tržište, deklarisali proizvodi, a potrošači bi imali informaciju o tome kakvog su sadržaja namirnice koje kupuju – istakli su u Ministarstvu.\nKako je navedeno, izmenom važećeg Zakona o GMO, naše zakonodavstvo bi bilo usaglašeno sa zakonodavstvom EU u ovoj oblasti koje je najrestriktivnije na svetu.\n– Zakon o GMO koji je na snazi od 2009. godine nije bezbedan za građane Srbije i mora da se menja – tvrde u Ministarstvu i dodaju da aktuelni Zakon dozvoljava genetsku modifikaciju do 0,9%, što „otvara prostor za ulaz modifikacija koje su čak i eksperimentalne prirode“.\nGrađanska inicijativa „Srbija bez GMO“ i nekoliko udruženja i nevladinih organizacija organizovali su danas protesni skup ispred Skupštine grada Beograda i zatražili uvođenje moratorijuma na promet i korišćenje genetski modifikovane hrane u Srbiji.\nUčesnici skupa su, rekao je predstavnik „Srbija bez GMO“ Branko Čičić, predali apel upućen predsedniku Srbije Tomislavu Nikoliću da kao „poslednja linija odbrane ne potpiše najavljeni zakon kojim se liberalizuje promet GMO u Srbiji“.


Baš Baš ratluk sa ukusom ruže 200g kutija cena akcija Srbija\nEPonuda > Hrana > Slatkiši i grickalice > Ratluk, žele, marcipan i alva > Baš Baš Ratluk, žele, marcipan i alva\nBaš Baš ratluk sa ukusom ruže 200g kutija cene\ncena 68,00 din | prodavnica (1)\nTrenutno nemamo slike za Baš Baš ratluk sa ukusom ruže 200g kutija\nYumis ratluk sa ukusom ruže 190g\ncena od 74,00 din\ncena od 72,00 din\nEPonuda nije internet prodavnica već Vam omogućava da brzo i lako nađete Baš Baš ratluk sa ukusom ruže 200g kutija po najjeftinijoj ceni. Naš cilj je da kupci budu što bolje informisani o ponudi Baš Baš ratluk sa ukusom ruže 200g kutija na tržištu Srbije. Vrlo lako nalazite željeni proizvod za kategoriju Ratluk, žele, marcipan i alva cene, ne morate da lutate od sajta do sajta za Baš Baš Ratluk, žele, marcipan i alva, sve Vam je na jednom mestu. Naši operateri svakodnevno ažuriraju cene ali je potrebno da proverite cenu i dostupnost za Baš Baš ratluk sa ukusom ruže 200g kutija sa PRODAVCEM. EPonuda ne može da garantuje potpunu tačnost specifikacije i slika za Baš Baš ratluk sa ukusom ruže 200g kutija. Pre kupovine, podatke za Baš Baš ratluk sa ukusom ruže 200g kutija proverite na sajtu PROIZVOĐAČA.\nBaš Baš ratluk sa orasima 400g kutijaBaš Baš ratluk sa orasima 200g kutijaBaš Baš ratluk sa ukusom ruže 200g kutijaBaš Baš ratluk sa ukusom ruže 400 kutijaBaš Baš žele kocke 200g kutijaBaš Baš žele kocke 400g kutija\nBaš Baš ratluk sa orasima 400g kutija\nBaš Baš žele kocke 400g kutija\ncena od 144,00 din\nBaš Baš ratluk sa ukusom ruže 400 kutija\nNajpopularniji - Ratluk, žele, marcipan i alva\nRatluk, žele, marcipan i alva


Autor: Niška Inicijativa - 22.01.2020 - 17:12\nPopucali spojevi na mostu kod Trošarine; foto: Niška inicijativa\nPre otprilike dva meseca, doneta je odluka da se rekonstruiše most kod Ćele kule koji leži na Gabrovačkoj reci. Sanacija ovog dela trajala je umesto najavljena tri čak 14 dana, saobraćaj je često bio zatvoren a rezultati samo na prvi pogled zadovoljavajući.\nMi smo obišli ovu lokaciju tokom trajanja radova i uverili se u tehniku izvođenja javnih radova brzinom svetlosti.\nSvega četiri dana nakon rekonstrukcije mosta na Trošarini i hvalospeva na sopstveni račun od strane Direkcija za izgradnju i samog Gradonačelnika, ovaj most krenuo je polako da se vraća u pređašnje, raspadnuto stanje.\nDirektor Direkcije za izgradnju grada, Nebojša Lović, rekao je kako je on bio svestan da će taj most nakon tri dana ponovo početi da se raspada, ali da je to bio bolje rešenje nego da vozači i dalje lome svoje automobile pri prelasku preko njega.\nOn je takođe dodao da “nije u pitanju neznanje” kako je rečeno na snimku, već da je posao zamene dilatacionih spojeva neisplativ jer se radi o kratkoj deonici te da je izbor firmi koje se bave time u Srbiji jako mali.\nMesec dana nakon rekonstrukcije, most na Gabrovačkoj reci se nalazi u gorem stanju nego pre samih radova. Sve četiri dilatacione spojnice su propale, od toga je kao i do sada najkritičnija ona koja je u smeru ka centru grada.\nDelovi betona koji je nanešen kako bi pokrio ove spojeve su se odvojili od površine i mogu da nanesu ozbiljnu štetu vozilu ukoliko ih bude zakačilo.\nNeverovatno je da sama Direkcija za izgradnju grada čiji budžet za 2020. godinu iznosi 1,1 milijardu dinara nije u stanju da propisno održava postojeće puteve, trotoare, mostove..\nHvala vam što postojite…\nDirekcija za izgradnju gradaInstitucijeMostNišNiška inicijativaTrošarina\nProslava prve godišnjice radova na rekonstrukciji Trga u Niškoj Banji


Mitrovčanin Igor Kovačić igra za Italiju! - Ozon Media\nMitrovčanin Igor Kovačić igra za Italiju!\nIgor Kovačić, višestruki Svetski prvak u kuglanju od naredne sezone pojačaće redove Kuglaškog kluba „Neumarkt“ iz istoimenog grada u Italiji.\nNakon višegodišnjih nastojanja Italijanski klub je uspeo da u svoje redove dovede ovog mladog standardnog reprezentativca Srbije.\nPresudilo je i to što ih je Igor igrajući za Mađarsku ekipu Segedin „razbio“ svojom igrom i eliminisao ih u četvrtfinalu Kuglaške Lige Šampiona.\nIgor Kovačić je rođen u Sremskoj Mitrovici 28. aprila 1994. godine.\nSvoje prve kuglaške korake naučio je u kuglani Sportskog centra „Pinki“ uz dedu Nikolu i oca Predraga koji je član Mitrovačke ekipe – „Srem“.\nIgrajući za „Sremovce“, Igor je veoma brzo pokazao svoj raskošni talenat za ovaj sport što nije promaklo i stručnjacima u ovom sportu.\nVaoma brzo prelazi u „Crvenu Zvezdu“ gde je četiri godine igrao u prvoj ekipi i ostvario sjajne rezultate.\nJednu godinu igra u sastavu Beogradske „Poštanske štedionice“ a onda prihvata ponudu Mađarske ekipe „Segedin“ u kojoj je igrao dve godine i pokazao sjajne igre igrajući sa istom ekipom u Ligi šampiona.\nOvaj mladi sportista do sada je osvojio više od dvadeset značajnih medalja na raznim takmičenjima u Juniorskoj, Kadetskoj i Seniorskoj konkurenciji.\nJedna od značajnih nagrada je i „Majska nagrada“ Republike Srbije koja mu je dodeljena ove godine kao najboljem sportisti u 2017. godini u kategoriji neolimpijskih sportova.\nIgor je punih pet godina standardni član Seniorske reprezentacije Srbije sa kojom je osvajao dve zlatne i jednu bronzanu medalju na svetskim prvenstvima.\nInače Igor je Dvostruki Prvak Sveta, ekipno i u tandemu u konkurenciji U-18 koje je osvojio 2011. godine na Svetskom prvenstvu u Sarajevu.\nDvostruki Svetski prvak Ekipno i u Tandemu na Svetskom prvenstvu koje je 2012. godine u konkurenciji U-23 održano u Nemačkom gradu Bautzenu.\nDvostruki Prvak sveta u kuglanju u konkurenciji U-23 kao član Ekipe i u Kombinaciji na Svetskom prvenstvu koje održano u Češkom gradu Brno 2014. godine.\nProšle godine na Svetskom prvenstvu u hrvatskom gradu Novigrad, osvojio je četiri zlatne medalje u juniorskoj konkurenciji kao i tri u seniorskoj konkurenciji pa je proglašen za najtrofejnijeg igrača Svetskog prvenstva.\nOve godine naša reprezentacija je ponovo osvojila zlato na Svetskom prvenstvu koje je održano u Nemačkom gradu Detenhajmu.\nZablistao je ponovo Igor i u meču protiv Poljske reprezentacije oborio je 718 čunjeva i tako izjednačio Svetski rekord koji je do tada držao Mađar Kiš.\nIgor Kovačić je često na takmičenjima viših kategorija igrao iako je dosta mlađi od ostalih takmičara ali mu to nije predstavljao nikakav problem već kako sam kaže „dodatni motiv“ da se što bolje pokaže pred starijim igračima i to mu je do sada polazilo za rukom što dokazuje i veliki broj osvojenih veoma značajnih medalja.


Energyobserver - SVET / DANSKI UNIVERZITET USAVRŠAVA IZRADU SOLARNIH PANELA U BOJI / SVET / AUTOR: BALKAN GREEN ENERGY NEWS\nVođa istraživačkog dela projekta Peter Poulsen, iz DTU Fotonik, kaže da, između ostalog, ispituju da li solarni paneli mogu biti obojeni bez narušavanja njihovih performansi. Potrošnja energije u zgradama čini skoro 40% ukupne potrošnje energije u Danskoj, pa je integracija solarnih ćelija u građevinske materijale sve važnija kako bi ova zemlja postala nezavisna od fosilnih goriva do 2050.\nMnogo različitih metoda bojenja solarnih ćelija već je testirano – i u Danskoj i u inostranstvu. Problem je u tome što bojenje može da smanji kapacitet solarnih ćelija da prihvate sunčevu svetlost.\nPoulsen kaže da je firma Danish Solar Energy Ltd. razvila novu metodu za proizvodnju obojenih solarnih panela. Metoda podrazumeva postavljanje solarnih ćelija iza posebnog prozirnog filma koji ih pokriva, veoma malo utiče na njihove performanse, a može da se oboji u željenu boju. Cilj straživanja je da se ova metoda usavrši, ističe Poulsen.\nUčesnici projekta se nadaju da će na kraju imati novu vrstu solarnih panela koji se mogu prilagoditi različitim zahtevima većine zgrada i kupaca. Da bi novo rešenje zadovoljavalo i estetske standarde u projekat su uključene i arhitekte.\nSa novom vrstom solarnih panela moguće je, na primer, osmisliti logo kompanije sa ugrađenim solarnim ćelijama, tako da logo obezbeđuje energiju zajedno sa ostatkom krova, a da solarni paneli ne budu vidljivi. Poulsen kaže da je to ideja koju žele da ostvare. Cilj je da se dobiju solarne ćelije koje se mogu obojiti tako da budu slične različitim građevinskim materijalima i da mogu da se prilagode gotovo svim zgradama.\nPoulsen kaže da projekat uključuje i kombinovanje obojenih solarnih panela sa izolacijom, pri čemu su solarne ćelije opremljene tako da se spreči gubitak energije.\nNova laboratorija testira rešenja\nProjektna rešenja testiraju su u novoj laboratoriji za solarne ćelije koja je upravo izgrađena u DTU Risø Campus kako bi se istraživačima i privredi omogućilo da razvijaju, naprave i testiraju solarne panele svih vrsta i veličina.\nDanska se ne može takmičiti u proizvodnji jeftinih solarnih ćelija, ali može da doprinese tehnološkim rešenjima za budućnost kada je reč o rešenjima za integrisanu gradnju. Poulsen kaže da ova zemlja ima jake kompanije i široko znanje koje od Danske može napraviti lidera u ovoj oblasti ako svi rade zajedno. Sada postoje i optimalni uslovi za testiranje rešenja u novoj najsavremenijoj laboratoriji, dodaje on.\nPoulsen očekuje da novi solarni paneli u boji budu spremni do 2020. godine.\nDanski tehnološki institut ima stručnost u oblasti građevinskih materijala i solarnih ćelija.\nROCKVOOL proizvodi materijale od kamene vune i sarađuje sa kompanijom Danish Solar Energy Ltd. na razvoju solarnih ćelija za krovove.\nDanish Solar Energy Ltd. kreirala je novi dizajn panela i upravlja jednim od retkih danskih proizvodnih pogona za solarne panele.\nSolartag ima iskustva u solarnim panelima za krovne i montažne sisteme, obavlja praktičnu procenu sistema i gradi demo sisteme.\nTegnestuen EFFEKT prati razvoj proizvoda iz estetskog ugla.\nSolarCityDenmark je zadužen da rezultati dođu do šire javnosti.\nProjekat je podržan od strane Programa za razvoj i demonstraciju energetske tehnologije (EUDP), koji predstavlja sistem javnih subvencija za podršku novim energetskim tehnologijama.


Srbi po genima bliži Ircima nego Rusima – Nadlanu.com\nObjavljeno 13. maja 2013. / 23:50:23\n“Neverovatno je koliko su Evropljani međusobno povezani. Na genealoškom nivou svi u Evropi imaju tragove skoro istog skupa predaka od pre samo hiljadu godina“, rekao je koautor studije Grejem Kup, profesor ekologije i evolucije na Univerzitetu u Kaliforniji.\n“Ovakvi rezultati bili su predviđeni u teoriji pre više od deset godina, a sada imamo konkretne dokaze iz DNK podataka“.\nDanas je malo poznato i u samoj Srbiji da je u stvaranju te teorije i pionirskim istraživanjima mape gena evropskih naroda, s ciljem da se utvrde putevi evolucije i migracije i evolucije ljudskog roda veliku ulogu imao i Institut za nukelarne nauke “Vinča”.\nZato rezultati američkih istraživača nisu bili iznenađenje za dr Dragana Alavantića iz Instituta “Vinča” koji je sa dr Sanjom Glišić rukovodio pionirskim istraživanjima evropskih gena.\n“Uprkos sankcijama 'Vinča' je devedestih bila ne samo učesnik već jedna od referentnih institucija u pionirskom istraživanju genetskog materijala ljudskog roda i njegove evolucije. Naša laboratorija bila je jedna od deset izabranih koje su obrađivale matrijal, a to je bio izuzetan uspeh s obzirom da je u projektu koji je vodio britanski institut iz Lestera učestvovalo 45 država“, kaže dr Alavantić.\nIako su naučnici iz “Vinče” smatrali da ispitivanja treba nastaviti, sve državne uprave, od tada do danas, su se oglušile o njihove molbe.\n“S druge strane, posle ovih rezultata u svetski projekat istraživanja mape gena uključile su sve susedne države, Hrvatska, Mađarska, BiH, jer su shvatile da ova istraživanja imaju veliku naučnu, ali i političku težinu. Nažalost, kod nas političari nisu imali viziju“, rezignirano konstatuje dr Alavantić.\n“Naravno, rezultati govore o ljudskoj vrsti a ne o nacijama, mada se u dnevnoj politici to rado i često zloupotrebljava. Činjenica je da je u Srbiji utvrđeno najviše starog genetskog materijala, kao što je činjenica da su arheolozi utvrdili da je ovde nastala najstarija metalurgija, da je kod nas Lepenski vir i centar Vinčanske civilizacije. To govori da je ovaj deo Balkana bio važna stanica u evoluciji i migracijama ljudskog roda ka severu i zapadu Evropskog kontinenta“, naglašava dr Alavantić.\nOn podseća da su još ta rana istraživanja pokazala da u srpskom uzorku ima najviše najstarijeg genoma HG2 i da smo po tome bliže Gruzinima, Ircima i nekim Nordijcima nego – Rusima.\nNa mapi gena američkih istarživača takođe se pokazuje da stanovništvo Srbije ima genetsku “familiju” u oblasti Normandije i u Irskoj. To se na prvi pogled kosi s teorijom da su bliski narodi genetski najsličniji.\n“Američki istraživači sada smatraju da barijere kao što su planinski venci i jezičke razlike neznatno smanjuju povezanost među regionima. Međutim, svako istraživanje može se tumačiti na razne načine. Moguće je pretpostaviti da je u slučaju Srbije, Irske i Normandije reč o izolovanim regionima gde se očuvao izvorni genetski materijal Kelta, koji su u tim oblastima živeli. Bilo bi veoma korisno za Srbiju da se vrati u ovaj svetski projekat mapiranja gena, s obzirom na to da smo bili jedni od njegovih utemeljivača“, zaključuje dr Alavantić.


EVROPSKI POKRET U SRBIJI POZDRAVLJA PREPORUKU EVROPSKE KOMISIJE ZA DODELU DATUMA POČETKA PRISTUPNIH PREGOVORA SRBIJI\nHome / VESTI / Saopštenja EPuS-a / EVROPSKI POKRET U SRBIJI POZDRAVLJA PREPORUKU EVROPSKE KOMISIJE ZA DODELU DATUMA POČETKA PRISTUPNIH PREGOVORA SRBIJI\nEvropski pokret u Srbiji pozdravlja preporuku Evropske komisije za dodelu datuma za početak pristupnih pregovora Srbiji.\nSrbija se danas nalazi u odsudnom trenutku u kome je od presudnog značaja za našu budućnost da se brzo i efikasno sprovode reforme u svim segmentima društva i države: od obrazovanja, nauke i tehnološkog razvoja do borbe protiv korupcije i organizovanog kriminala i unapređivanja mehanizama pravne države i vladavine prava. Stoga smatramo da je važno da se proces evropskih integracija iskoristi kao dobra prilika da država, kao i naše društvo postane uređeno i moderno, sa visokim standardima u svim oblastima društvenog života.\nEvropski pokret u Srbiji smatra da postizanje sporazuma između Beograda i Prištine otvara put ka unapređenju odnosa u regionu i omogućava izvesnu evropsku budućnost što je interes i potreba svih građana Srbije i regiona.\nNadamo se da će Savet, na sastanku u junu, prihvatiti preporuku Evropske komisije i odrediti datum za početak pregovora za članstvo Srbije u EU. Takav zaključak Saveta, koji bi vodio i pozitivnoj odluci Evropskog saveta, predstavljao bi odavanje priznanja uloženim naporima Srbije da reši nasleđene regionalne probleme. Početak pregovora bi označio važnu prekretnicu za razvoj društva i napredak Srbije u procesu pristupanja Evropskoj uniji, ali i potvrdu istinske posvećenosti Evropske unije stabilizaciji i razvoju regiona. Otvaranje poglavlja 23 i 24 iz evropskih pravnih tekovina, predstavljaće istorijski trenutak za proces evropskih integracija Srbije i priliku za suštinsku modernizaciju Srbije.


Nema krivičnog djela: FBI okončao istragu o e-mailovima Hillary Clinton – mojusk.ba\nFBI je saopćio da nema dokaza o krivičnim djelima u novoj istrazi o e-mailovima kandidatkinje za predsjednicu SAD-a Hillary Clinton.\nDirektor FBI-ja James Comey rekao je Kongresu da je njegova agencija provela istragu i da nema razloga da prvobitni rezultat istrage bude promijenjen, javlja BBC.\nPodsjećamo, ovo je drugi put da je FBI pokrenuo istragu zbog e-mailova Hillary Clinton i oba puta nisu nađeni dokazi krivičnog djela.\nComey je u julu ustvrdio da je Clinton bila nepažljiva dok je bila državna sekretarka, jer je radila sa osjetljivim podacima na svom e-mailu koristeći privatni server.\nObjava da je istraga protiv Clinton okončana dolazi samo dva dana pred izbore u SAD-u. U posljednjih nekoliko dana zbog objave FBI-ja o otvaranju istrage Donald Trump se znatno približio Clinton u anketama.\nŠta stoji iza histeričnih reakcija Hrvatske na hapšenje u Orašju?


Posmrtni ostaci D. Tucovića biće izmešteni u Aleju velikana\nOdbornici Skupštine Beograda doneli su danas odluku da posmrtni ostaci Dimitrija Tucovića budu izmešteni sa Trga Slavija u Aleju velikana, a takva odluka je doneta, jer je tokom 2016. godine planirana rekonstrukcija tog gradskog trga.\nU obrazloženju odluke je navedno da je na osnovu idejnog rešenja uredjenja i rekontrukcije Trga Slavija i podzemnih pešačkih prolaza sa novoprojektovanim Platoom Dimitrija Tucovića, predvidjeno da se spomenik izmesti na novi plato trga, a posmrtni ostaci premeste u Aleju Velikana.\nNovi plato nalaziće se na prostoru u okviru bloka izmedju ulica Nemanjine, Kralja Milutina i Trga Slavija.\nOdbornik Demokratske stranke (DS) Zoran Alimpić je tokom rasprave rekao da je izmeštanje spomenika Dimitriju Tucoviću stara ideja i da su se tome u prethodna dva saziva naročito protivili pripadnici Socijalističke partije Srbije (SPS).\nOn je kazao da su socijalisti u više navrata na svaku najavu izmeštanja protestovali sa crvenim zastavama na mestu gde se danas nalazi taj spomenik.\nNa to je reagovao predsednik parlamenta iz SPS Nikola Nikodijević, koji je od Alimpića zatražio da se vrati na tačku dnevnog reda.\n“Vi ste se odrekli živog Djilasa i Tadića, a mene prozivate za Dimitrija Tucovića”, kazao je on.\nOdluka da se spomenik Dimitriju Tucoviću sa Slavije izmesti na plato koji će nositi njegovo ime ispred zgrade NBS, doneta je 2014. godine.


Tenis: Trojica Srba se bore za plasman na Rolan Garos - Meridianbet Vesti\nTenis Author:\tNikola Lalović - 22/05/2017\nTenis: Trojica Srba se bore za plasman na Rolan Garos\nNaravno da će svima oči biti uprte u odbranu titule Novaka Đokovića, ali dok se on odmara posle finala u Rimu za neke je Rolan Garos već počeo.\nU kvalifikacijama za preostalih 16 mesta u glavnom žrebu našla su se trojica srpskih tenisera – Filip Krajinović, Laslo Đere i Miljan Zekić.\nĐere je već odradio posao u prvoj rundi gde je pobedio Nemca Benjamina Bekera. Dobio je prvi set za pola sata, ali onda je poražen u drugom. Ipak bio je bolji rival i sada mu je protivnik 164. igrač sveta Oskar Ote.\nDrugi Srbin u kvalifikacijama za Rolan Garos je 28-godišnji MIljan Zekić. Nikada u karijeri nije dogurao dalje od drugog kola kvalifikacija za neki Gren Slem, a sada u prvom kolu igra sa Francuzom Vensanom Miloom.\nOn je 157. na ATP listi, a jednom u karijeri je uspeo da prođe kroz kvalifikacije u Parizu i zaigra u prvom kolu. Čak i da Zekić uspe da prođe svog rivala, teško je verovati da može da sa tri pobede dođe do glavnog žreba.\nPoslednji srpski teniser u kvalifikacijama je Filip Krajinović. Ovaj 25-godišnji Somborac je u karijeri znao da bude i u prvih 100 igrača na svetu, a sada se polako vraća u formu. Osvojio je Nekar kup u Nemačkoj gde je pobedio pet trenutno bolje rangiranih tenisera od njega.\nPrvi meč kvalifikacija igra u utorak rano ujutru, a protivnik mu je Australijanac Sem Grot, nekada 53. igrač na svetu. U njegovom delu žreba je drugi nosalica kvalifikacija Adam Pavlašek, sa kojim će se u drugom kolu najverovatnije sastati pobednik duela Krajinović – Grot.\nNadamo se da će naši momci uspeti bar da se domognu glavnog dela žreba, a kada počne turnir videćemo koliko mogu i naši najbolji teniseri.\nEndi Mari je u padu forme, Rafael Nadal se zahuktava, a Meridianbet kvota da će Novak Đoković odbraniti titulu je 4.00. Može li Novak posle finala u Rimu da nastavi da podiže svoju formu?\nNBA: Golden Stejt zamahnuo metlom, da li će San Antonio odložiti čišćenje?


Sportske.net - MK - Đoković preokretom do novog "teniskog klasika"!\nNajbolji srpski teniser i drugi nosilac na Mastersu u Monte Karlu plasirao se u polufinale prvog turnira iz serije 1000 koji se u tekućoj sezoni igra na šljaci.\nZnatno teže nego što se očekivalo, Novak Đoković savladao je Španca Giljerma Garsiju-Lopeza u četvrtfinalu rezultatom 2:1 (4:6, 6:3, 6:1) u meču koji je trajao više od dva sata.\nMomak koji je u četvrtak iznenadio Tomaša Berdiha nalazio se na sjajnom putu da šokira još jednog od favorita na Mastersa u Monte Karlu ali je njegova šansa da "skine skalp" Novaku Đokoviću otišla sa propuštenim brejk šansama u petom i sedmom gemu drugog seta.\nOdmah zatim usledila je kazna pa Đoković uz ne tako ubedljivu igru stiže do izjednačenja u setovima posle čega je psihološki pritisak na Garsiji-Lopezu i kvalitet srpskog tenisera prevagnuo na stranu branioca titule u Monte Karlu.\nKada je treći set počeo "brejkom" jasno je bilo da će Novak Đoković uspeti da se plasira u novo polufinale Mastersa u Monte Karlu a do kraja seta pokazalo se da se Giljermo Garsija-Lopez predao posle propuštenih prilika iz drugog seta.\nTako je srpski teniser uz mnogo muke stigao do polufinala na turniru koji je prošle godine osvojio a borbu za plasman u finale vodiće sa Rodžerom Federerom protiv koga će igrati 34. put u karijeri.\nBiće to nova prilika za Đokovića da se eventualnom pobedom izjednači sa Švajcarcem po broju trijumfa, pošto Federer trenutno ima jednu pobedu više i vodi sa 17:16 u međusobnim susretima.\nĐoković i Federer dva puta su se sastajali u tekućoj sezoni a rezultat u pobedama je nerešen jer je Švajcarac slavio u polufinalu turnira u Dubaiju, dok je Đoković bio bolji u finalu Mastersa u Indijan Velsu.


Bod Crvene zvezde za proleće u Evropi – Okvir\nBod Crvene zvezde za proleće u Evropi\nFudbaleri Crvene zvezde plasirali su se među 24 najuspešnija tima u Ligi Evrope, pošto su večeras u petom kolu u Beogradu igrali protiv Hofenhajma nerešeno 0:0, čime su osvojili drugo mesto u grupi L.\nUoči poslednjeg kola Hofenhajm je sa 13 bodova osigurao prvo mesto, Zvezda ima tri boda manje, treći je Liberec sa šest, a četvrti Gent koji je izgubio svih pet utakmica.\nCrveno beli su u utakmicu ušli prevashodno sa željom da osvoje jedan bod, koji im je garantovao evropsko proleće, i u tome su uspeli. Nemački bundesligaš je igrao sa nešto više ambicija i imao je nekoliko izglednih prilika za postizanje gola, ali je Milan Borjan svaki put izvanredno reagovao.\nZvezda je u drugom poluvremenu imala dobar period igre između 60. i 70. minuta, ali su njeni napadači po pravilu grešili prilikom poslednjeg pasa, pa golam Hofenhajma nijednom nije stavljen na veliko iskušenje.\nZahvaljujući dobrim igrama u grupi, Crvena zvezda je ponovila uspeh iz sezone 2017/18, kada je, takođe, igrala u šesnaestini finala Lige Evrope.\nMinimalac za 72 000 ljudi zaposlenih u turizmu i ugostiteljstvu


Pemberton: Izbor između dve vizije Amerike\nRajan je u srcu desničkarski ideolog i snažan konzervativni idealista, smatra Mirijam Pemberton\nSaradnica Instituta za političke studije u Vašingtonu kaže da je otpala mogućnost da glasanje bude referendum o uspehu Obamine administracije\nO ekonomskim i socijalnim gledištima novog republikanskog potpredsedničkog kandidata Pola Rajana, za Glas Amerike govori saradnica vašingtonskog Instituta za političke studije, Mirijam Pemberton.\nPemberton: “Rajan je u srcu desničarski ideolog, koji veruje da mi svi moramo ili da plivamo ili da potonemo; da je svako za sebe, da se svako mora osloniti na sebe, drugim rečima, on je snažan konzervativni individualista. Takva filozofija se odslikava u njegovom budžetskom planu, koji je uglavnom fokusiran na ukidanje federalnih programa, osim sredstava za Pentagon. Rajanov budžet je na početku bio interno balansiran i predviđao ukidanje ili smanjenje sredstava za sve federalne programe da bi ove godine otvoreno kritikovao Sekretarijat za odbranu zbog nedovoljnih finansijskih zahteva. Dakle, imate ukidanje sredstva na jednoj strani i potencijalno neograničenu potrošnju na drugoj”.\nGlas Amerike: Kakvi su Rajanovi stavovi u pogledu socijalnih programa kao što su socijalno osiguranje i zdravstveni sektor?\nPemberton: “Rajan je bio primarna pokretačka snaga koja je gurala predsednika Buša 2005. da u suštini ukine penzioni program poznat kao ‘socijalno osiguranje’. Buš je prihvatio tu ideju i založio se za nju, ali ona nije privukla podršku, pošto je građanima taj program važan, od kako je stvoren, 1930-ih i jasno su je odbacili. Građani nisu želeli da taj program postane privatizovana forma beneficija, u koju bi građani ulagali samoinicijativno i u raznim finansijkim institucijama, tako da bi kasnije ta primanja bila i neizvesna i nesigurna.\nU pogledu zdravstvenih programa, Rajanov plan za zdravstvenu zaštitu predviđa da se ti programi stave u nadležnost pojedinih država, što bi značilo da one države koje bi smatrale da nije važno da obezbede zdravstvenu negu najviše pogođenim građanima, to ne bi morale da učine. U pogledu programa “Medicare” Rajanovom filozofijom bi se taj program pretvorio u sistem privatnih štednih računa, na koje se ne bi plaćao porez, ali bi se koristio samo za zdravstvene izdatke, sa ograničenim beneficijama, tako da ako bi starijim građanima ponestalo novca, oni bi ostali zdravstveno nezaštićeni”.\nGlas Amerike: Sa tako konzervativnim političkim programom svog potpredsedničkog kandidata, kakve su šanse Romnija u trci za predsednički položaj?\nPemberton: “Pre izbora Rajana za potpredsedničkog kandidata postojala je mogućnost da predsednički izbori jednostavno budu referendum o dosadašnjem uspehu Obamine administracije, čime bi se na administraciju prebacio teret za ekonomske nevolje, uprkos činjenici da su Republikanci blokirali svaki predsednikov pokušaj. Imenovanjem Rajana za potpredsedničkog kandidata imaćemo predsedničke izbore koji nam daju izbor između dve vizije Amerike. Jedna je da bi trebalo da prepustimo građanima da se više oslanjaju sami na sebe i ukinemo im federalne programe koje imaju, a druga - da imamo adminstraciju koja će kontrolisati preterane aktivnosti na Volstritu, koja će obnoviti infrastrukturu, obezbediti sredstva za obrazovanje i pružiti zaštitnu mrežu građanstvu. To će biti izbor ovog novembra, odnosno izbor između dve vizije Amerike, što, po mom mijšljenju, čine okolnosti povoljnijim za reizbor predsednika Obame”.


MAJE: Portal Vijesti ponovo meta hakerskih napada - Svet - Dnevni list Danas\nPočetna » Svet » MAJE: Portal Vijesti ponovo meta hakerskih napada\n0Piše: FoNet 04. februara 2019. 19.31\nPrema informacijama dobijenim od IT stručnjaka iz razvojnog tima Vijesti iz Praga, organizovanje ovako složenog hakerskog napada, ogromnog obima, zahteva velika sredstva koja se mere desetinama hiljada evra.\nImajući to u vidu, kao i činjenicu da je prilikom prethodnih napada jasan cilj bio da se spreči objavljivanje podataka o potencijalnoj političkoj korupciji u koju je umešan vrh vladajuće partije, nesporno je da postoji interes da se po svaku cenu ugasi portal Vijesti, navodi se u saopštenju MAJE. Ističe se da, i pored brutalnih napada, najznačajniji i najčitaniji portal u Crnoj Gori uspeva da kontinuirano informiše građane o ključnim problemima, uključujući i političku korupciju.\nNakon prethodnih napada Vijesti su sve relevantne informacije prosledile nadležnim državnim organima, ali do danas nije bilo nikakvih pomaka u otkrivanju počinilaca i nalogodavaca. Zbog toga MAJE sada poziva Evropsku uniju da reaguje i da zatraži od crnogorskih institucija da obezbede slobodu izražavanja i objektivno informisanje javnosti.\nhakeri, maje, Novinarstvo, vijestiPodgorica\nPortal Vijesti na meti hakera\nVijesti ponovo na meti napadača


wizz air uvodi novu politiku prtljaga: ručni prtljag u kabini garantovan za sve - Turizmo.rs magazin\n>>> Naručite avio-karte na Turizmo.rs\n„Putnici žele jednostavne proizvode i to je suština ultra niskotarifnog modela koji i Wizz Air primenjuje. Želimo da svojim putnicima ponudimo najjeftinije moguće avio-karte kao i transparentan uvid u politiku cena. Pojednostavljenjem proizvoda i usluga Wizz Air demokratizuje ovaj način putovanja i nudi putnicima da plaćaju u skladu sa svojim potrebama”, izjavio je Johan Ejdhagen, direktor marketinga u Wizz Airu.\nPozivamo svoje putnike da u prtljagu nose samo ono što je neophodno i kupe WIZZ prioritet, koji obuhvata jednu besplatnu ručnu torbu (40x30x20 cm) i jednu putnu torbu sa točkićima u kabini, prioritetno čekiranje i prioritetno ukrcavanje po početnoj ceni od samo 5 evra.\nWizz Air smatra da će ovaj transparentan i jasan pristup politici prtljaga doprineti udobnijem i bržem ukrcavanju, boljem iskustvu putnika i boljem učinku avio-kompanije u pogledu polazaka na vreme. Uz veću sigurnost da torba može da stane u kabinu i nov, širi izbor veličine i težine prtljaga, putnici sada imaju bogatiji izbor kombinacija nego ikada ranije.\n„Drago nam je što uvodimo novu, transparentnu i fer politiku prtljaga koja nudi najširi izbor i omogućava svakom putniku da besplatno unese jednu ručnu torbu u kabinu. Sigurni smo da će naša raznovrsna ponuda koja podrazumeva preko 50 kombinacija za prtljag savršeno ispuniti lične potrebe naših putnika, koji će i dalje plaćati samo one usluge koje žele da koriste. Od 01. novembra ćemo putovanje učiniti još udobnijim i nastaviti da nudimo najjeftinije avio-karte kroz svoju široku mrežu sa 143 destinacije u 44 zemlje”, dodao je Johan Ejdhagen.\nvesti i korisne informacijekofer prtljag tezina kofera avio let Wizz Air\nEmirates traži nove stjuardese i stjuarde u Hrvatskoj i Srbiji


DIVAN POTEZ NAŠEG DžUDISTE – NOVAC OD NAGRADE POKLONIO ZA LEČENjE BOLESNE DEVOJČICE\n21. маја 2019. Ljudi\nReprezentativac Srbije u džudou, Nemanja Majdov, cjelokupni novčani iznos koji je dobio za osvajanje prvog mesta na Grend slemu u Bakuu donirao je za lečenje malene Lejne Smajić. Lejna ima 20 meseci, a pre godinu dana joj je dijagnostifikovana akutna limfoblastična leukemija i od tada se leči na pedijatrijskoj klinici u Sarajevu. Zdravstveno stanje joj se nažalost pogoršalo, a roditelji su stupili u kontakt sa jednom klinikom u Tibingenu (Njemačka), gdje bi lekari mogli da je izleče, ali za to je potrebno 150 hiljada evra. Nemanja kaže da Kada sam stigao u Baku na takmičenje video je na Fejsbuku objavu da se skuplja pomoć za lečenje kćerkice njegovo prijatelja i kolege, bivšeg džudiste , Elvira. Rekao je sebi da će nagradu osvojenu na takmičenju dati za lečenje, i da baš zato mora biti prvi, što se i dogpdilo.\nAplauz na otvorenoj sceni za Nemanju.


Android revija » 2015 » April April 2015 – Android revija\nU petak startuje prodaja Samsung Galaxy S6 i S6 Edge u Srbiji\nNovi uređaj je specijalno kreiran kako bi zadovoljio potrebe za visokim standardima sigurnosti prilikom komunikacije organa javnog sektora. Kompanija Secusmart, kao deo BlackBerry grupe, u saradnji sa Samsung i IBM…\nTelenor podržao Dragana Šibalića na odlasku biciklom do Tokija\nDragan Šibalić, koji je pre dva dana krenuo na put biciklom do Tokija, držaće budnim sve one koji putem društvenih mreža prate njegov put dug 20 000 kilometara. Šibalić je…\nPostavljena 100. bazna stanica 4G LTE Vip mobile\nLG je objavio je da će najnoviji korisnički interfejs ove kompanije, LG UX 4.0, biti glavna karakteristika dugo očekivanog LG G4 smart telefona, koji će biti predstavljen krajem meseca. Unapređeno…\nMala i srednja preduzeća Mačvanskog i Kolubarskog okruga suočavaju se sa brojnim izazovima i preprekama u svom poslovanju. Kako bi se pomoglo da ove firme kvalitetnije upravljaju svojim biznisom, u…\nSvim korisnicima Telenor banke, pored standardnih, na raspolaganju je još jedna jedinstvena usluga − besplatan priliv novca iz inostranstva. Ta usluga omogućena je svima koji primaju uplate iz bilo kog…\nKaspersky Lab podstiče da zaštitimo decu dok koriste mobilne uređaje\nPretnje se nalaze svuda na internetu i predstavljaju veliku opasnost za mlađe korisnike. Deca koja koriste mobilne uređaje pogodnije su žrtve ovih pretnji, jer besplatno surfuju na internetu bez roditeljskog…\nmts – jedna brend za sve usluge Telekoma Srbija\nTelekom Srbija će od danas sve telekomunikacione usluge koje pruža korisnicima potpisivati jedinstvenim brendom – mts. Korisnički brend mts, sada i sa novim vizuelnim identitetom, objedinjuje pod jednim krovom i…


"Brak u stvari ljubav" i pred niškom publikom\nPočetak/Kultura/„Brak u stvari ljubav“ i pred niškom publikom\n„Brak u stvari ljubav“ i pred niškom publikom\nVioleta Milićević26. marta 2018.\nI Nišlije će moći da pogledaju mjuzikl „Brak u stvari ljubav“, koji se godinama unazad igra na sceni „Pozorišta na Terazijama“ i do sada je doživeo 120 izvođenja. Brak u stvari ljubav na repertoaru je Doma Vojske u Nišu 25. aprila u 20 časova.\nOvaj zabavni kabare je obogaćen mnoštvom muzičkih numera koji su vešto utkani u radnju, pa se na momente može osetiti prava koncertna atmosfera.\n„Bavi se emotivnim uzletima i padovima jednog bračnog para kome ništa nije teško i nemoguće , jer ih vezuje prava ljubav. U ovim smutnim vremenima, gde se sve više brakova raspada, naš kabare je podrška prirodnoj i lepoj instituciji – braku“, kažu autori.\nKabare Brak u stvari ljubav nastao je na temelju zabavnog kabarea „Kako razumeti Srbe“.\nVašu kartu možete rezervisati na broj 063-490460\nBrak u stvari ljubav Dom Vojske kabare\nOva zdanja su sagrađena u razmaku od dve decenije… čine sklad koji pleni\nKopnena vojska dodelila priznanja učesnicima u otklanjanju posledica koronavirusa\nRenovira se velika sala Doma vojske u Nišu\nVladika Arsenije: Ne odričimo se puta kojim nas je poveo Sveti Sava!


Krstarica 16. septembra 2011. 00:00\nKao i sve bolesti zavisnosti, pušenje može da se izleči. Lečenje podrazumeva snažnu individualnu volju, želju da se pušenje ostavi i jaku motivaciju da to sve zaista i bude tako. Razlozi za odvikavanje od pušenja uvek su slični. Na prvom mestu je zdravlje, zatim porodica, koja je izložena štetnom duvanskom dimu, a tu je i finansijski momenat. Pre nego što odlučite da ostavite pušenje, posetite lekara kako biste utvrdili svoje zdravstveno stanje. On će odrediti stepen vaše nikotinske zavisnosti.\nCilj je, naravno, prekidanje svakodnevnog rituala i uvođenje određenog dijetetskog režima. Umesto nikotina, potrebno je da unosite u sebe što više tečnosti, čak i mlake vode, da bi se organizam očistio od nikotina. Važna je i fizička aktivnost, kao i ishrana bogata vitaminima. Upotreba "provokatora" kao što su kafa i alkohol ne preporučuje se prilikom kure odvikavanja od pušenja! Ne bi bilo loše ni da izbegavate društvo pušača.\nPorodica je veoma bitan faktor prilikom ovog tretmana. Članovi porodice treba da budu obazrivi kako ovisnika ne bi doveli u iskušenje. Ukoliko ima bližih srodnika koji puše, bilo bi dobro da napuste prostoriju, da izađu u hodnik ili na terasu, kako ne bi doveli u pitanje čvrstu odluku osobe koja želi da ostavi cigarete. Kriza postoji do petog dana, a da bi ona oslabila, a kasnije i nestala, neophodni su svakodnevni metodi uzdržavanja.\nAko ste odlučili da zauvek odete iz začaranog kruga duvanskog dima, objavite svoju nameru svima u svom okruženju! Pružiće vam podršku i imaće puno razumevanja za vašu odluku. Sklonite sve pepeljare, šibice, upaljače, sve što bi moglo da vas podseća na cigarete. Odredite dan kada nameravate da započnete s odvikavanjem, izaberite neki datum za koji smatrate da je posebno uspešan, i ostavite pušenje.


Oktoberfest otkazan i ove godine | Direkt.rs\nPočetna Svet Oktoberfest otkazan i ove godine\nNajveće narodno veselje na svetu, Oktoberfest u Minhenu, zbog pandemije koronavirusa neće biti održan ni ove godine, saopštio je bavarski premijer Markus Zeder.\n– Oktoberfest ni ove godine neće biti moguć, rekao je bavarski premijer Markus Zeder nakon konsultacija s gradskom upravom grada Minhena.\nZeder je i ostalim gradovima u Bavarskoj, koje organiziraju manifestacije po uzoru na Oktoberfest, preporučio da se i ove godine suzdrže od organizacije slavlja.\nGradonačelnik Minhena Diter Riter rekao je da je odluka donesena već sad jer „ne bi imalo smisla“ čekati dalje s obzirom na opsežne pripreme koje ova manifestacija iziskuje.\n– Za mene lično je ovo vrlo teška odluka, rekao je Reiter.\nOdluka o ukidanju ovogodišnjeg Oktoberfesta je donesena zbog prevelike opasnosti od širenja zaraze u krcatim šatorima u kojima se održava Oktoberfest, uprkos očekivanjima da će do septembra najveći deo građana biti vakcinisan.\nOvogodišnji Oktoberfest trebalo je da se održi od 18. septembra do 3. oktobra. Prethodnih godina Oktoberfest je posećivalo po šest miliona ljudi.\nPoslednji Oktoberfest, koji je održan 2019, gradu Minhenu je ostvario prihode od 1,23 milijarde evra.\nPrema ispitivanju javnog mnjenja koje je objavio dnevnik Augsburger alemajne, 69 odsto ispitanih Bavaraca zalagalo se za to da se ove godine Oktoberfest ne održi.


Podneta krivična prijava protiv Sergeja Trifunovića i fondacije "Podrži život" - Leutar.net\nHomeVijestiSrbijaPodneta krivična prijava protiv Sergeja Trifunovića i fondacije „Podrži život“\n4. oktobra 2018. Leutar Srbija, Vijesti 0\nKrivičnu prijavu podneo je Savet za monitoring, ljudska prava i borbu protiv korupcije Transparentnost za delo teške prevare, piše Danas\nProtiv glumca Sergeja Trifunovića i njegove fondacije „Podrži život“ podneta je krivična prijava za delo teške prevare, piše Danas.\nKrivičnu prijavu podneo je Savet za monitoring, ljudska prava i borbu protiv korupcije Transparentnost.\nPodsetimo, nakon pisanja jednog tabloida da je novac za lečenje dece zloupotrebljen u humanitarnoj organizaciji „Podrži život“, ministar zdravlja Zlatibor Lončar najavio je u Skupštini Srbije da će od nadležnih tražiti da sprovedu kontrolu trošenja novca.\nOsnivač fondacije „Podrži život“ i glumac Sergej Trifunović odgovorio je tada da se novac koji se prikuplja u fondaciji ne zloupotrebljava, već se isključivo koristi za lečenje bolesne dece.\n„Evo koliko četiri i po godine koliko fondacija postoji, ni jedan organ nije ušao da ispita rad fondacije, a ja ih stalno pozivam. Znači ja jedva čekam da se to desi, ja ću lično da im kuvam kafe i donosim ćaletovu rakiju, ako treba, nateraću majku i da spremi sarme za gospodu iz nadležnih organa koji će da utvrde ikakve, pod znacima navoda, nepravilnosti“, poručio je tada Trifunović.


Museum Jan Anderson : hoteli blizu, fotografije, adresa, Холандија plan, blizu, rezervacija\nMuseum Jan Anderson (Холандија)\nTelefon 1: (31)10-4343843\nNa 10 minuta hodom udaljenosti od centra, ovaj hotel u ulici Westlandseweg 270 sa pozicijom severozapad za grad Vlaardingen, idealan je za otkrivanje svih lepota grada, bez obzira da li ostajete samo Nastavaknekoliko dana ili planirate duži boravak.Stil ovog hotela za grad Vlaardingen je Dizajn-hotel, a kategorija dve zvezdice. U njemu ćete naći razne usluge, kao što su: Restoran, Room Service, Bar, Recepcija otvorena 24 sata, Besplatan parking, Samo za nepušače, Televizija, Klimatizovano.Ovaj hotel pruža i posebne pogodnosti, kao što je na primer: pogodno za osobe u invalidskim kolicima.Ostali putnici su ovom hotelu dali ocenu 6 od 10.Ima brzu internet konekciju.Pripada hotelskom lancu IBIS HOTELS.Ukoliko želite da idete na aerodrom, Rotterdam Airport je udaljen 9 kilomet(a)ra od hotela, odnosno oko 18 minuta kolima.Korisne informacije:U ovom hotelu biće Vam na raspolaganju besplatan parking.Sakrijte\nNalazi se u ulici Mass Boulevard 15, pozicija mu je jug za grad Vlaardingen, a od centra je udaljen samo 4 minuta kolima.Stil hotela Delta Hotel Rotterdam je Luksuzan, a pruža pun komfor i usluge kao Nastavakšto su: Poslovni centar. Aerodrom Rotterdam Airport se nalazi na oko 19 minuta kolima od hotela (9 kilomet(a)ra ).Sakrijte\nPozicija ovog hotela je jug za grad Vlaardingen, a nalazi se u ulici Maasboulevard 15, na samo 4 minuta kolima od centra grada.Stil ovog hotela kategorije četiri zvezdice je Luksuzan za grad VlaardingNastavaken. U njemu ćete naći razne usluge, a posebno Restoran, Room Service, Bar, Recepcija otvorena 24 sata, Novine, Sobe za nepušače, Poslovni centar, Perionica, Posluženje doručka u sobi , Besplatan parking, Samo za nepušače, Televizija. Ovaj hotel pruža i posebne pogodnosti, kao što je na primer: terasa.Uživajte u pogodnostima koje ovaj hotel pruža, kao što je na primer đakuzi. Ostali putnici su ovaj hotel ocenili ocenom 3 od 5.Ima brzu internet konekciju.Pripada hotelskom lancu WV.Do aerodroma Rotterdam Airport možete da stignete kolima za 19 minuta (aerodrom je udaljen 9 kilomet(a)ra od hotela).Korisne informacije:U ovom hotelu biće Vam na raspolaganju parking uz naplatu.Sakrijte


8. jul: U sredu peta ovogodišnja akcija davanja krvi u Bečeju - Portal Moj Bečej - Bečejske opštine iz ugla građana!\nIz Crvenog krsta Bečej očekuju 100 dobrovoljnih davalaca\nPeta ovogodišnja akcija dobrovoljnog davanja krvi zakazana je za sredu 8. jul u Gradskom pozorištu Bečej.\nIz Crvenog krsta Bečej kažu da su obavestili 500 dobrovoljnih davalaca, kao i da ovog puta očekuju da se njih 100 odazove pozivu.\nPored Bečeja, mobilna ekipa Pokrajinskog zavoda za transfuziju krvi istim povodom stiže 17. jula u Bačko Petrovo Selo. Druga ovogodišnja akcija u tom selu, gde očekuju do 50 humanitaraca, predviđena u ambulanti, biće održana od 8 do 10.30 sati.\nCrveni krst u Bečeju je krajem juna uručio priznanja sugrađanima koji su dali krvi više od 75 puta – njih šestoro, kao i više od 100 puta – dvoje.


Feniks-Izdavanje :: Stan za izdavanje, Stari grad, 105m2,ID 1490-1\nID: 1490-1 Stan za izdavanje, Stari grad, 105m2,ID 1490-1\nStan za izdavanje na odličnoj poziciji u samom centru Beograda i nedaleko od pešake zone Knez Mihailove ulice. Lokacija koja je veoma atraktivna za život, sa velikim brojem kafea, restorana i komercijalnih sadržaja. U neposrednoj blzini stana na raspolaganju je veliki broj stajališta javnog gradskog prevoza. Stan se nalazi na trećem spratu starije zgrade s održavanim ulazom. Stan je kompletno adaptiran i namešten novim nameštajem modenih formi koje zadovoljavaju potrebe zahtevnih korisnika. Stan raspolaže sa velikim i veoma osvetljenim dnevnim boravkom, sa dve spavaće sobe i sa dva kupatila. Stan predstavlja odličan izbor kako za mlade porodične ljude, tako i za parove ili samce.


Hit predstava u najavi: „Bogojavljenska noć” ponovo pred domaćom publikom - Portal Moj Bečej - Bečejske opštine iz ugla građana!\nNaslovna Aktuelne vesti bečejskih opština Kultura Hit predstava u najavi: „Bogojavljenska noć” ponovo pred domaćom publikom\nHit predstava u najavi: „Bogojavljenska noć” ponovo pred domaćom publikom\nPosle velikog uspeha premijere u junu, nova predstava Gradskog pozorišta Bečej „Bogojavljenska noć” biće ponovo izvedena pred u matičnom teatru u četvrtak, 25. septembra, od 20 časova.\nNakon veoma uspešne sezone predstave „Leons i Lena”, koja je dobitnik mnogobrojnih nagrada na nekoliko omladinskih festivala, ekipa bečejskih mladih glumaca, predvođena rediteljem Igorom Pavlovićem iz SNP-a, spremila je pravu pozorišnu poslasticu – čuvenu Šekspirovu komediju „Bogojavljenska noć“.\n– Proverite zašto je publika nakon premijere bila na nogama i aplaudirala dugo, dugo, navode iz bečejskog pozorišta.\nUlaznica iznosi 100 dinara.\nIgraju: Gordana Adamov, Simonida Mandić, Rade Maričić, Stribor Dragičević, Filip Sadžakov, Miloš Ivanović, Srđan Tomić, Darija Subakov/Boglarka Kovač, Nandor Gutaši, Daniela Tepša i Katarina Višković.\nFoto: Lukač Gutaši\nKonkurs za treću Reviju kratkometražnog filma u okviru festivala „Bečej noću”\nSamostalna izložba akvarela Bečejke Piroške Tot Kaša


Šta su aerodromski kodovi? | Balkan Fun | Turistička agencija\nSvaki aerodrom na svetu ima jedinstvenu oznaku, kod, koja se sastoji obično od tri slova koje mu dodeljulje IATA. Neki kodovi su veoma jednostavni za prepoznavanje podataka u kojoj se zemlji nalazi aerodrom - pod uslovom da znate gradove u tim zemljama, naravno. Međutim - nisu svi IATA kodovi smisleni i razumljivi.\nNa primer, lako je shvatiti da je BGE oznaka za aerodrom u Beogradu, MIA za onaj u Majmiju, ali zar je ORD odličan način da oslovimo aerodrom u Čikagu? O čemu se zapravo radi, koju funkciju ima IATA i kojim se sistemom dodeljuju oznake, saznaćete u nastavku teksta.\nŠta su IATA aerodromski kodovi?\nIATA aerodromski kodovi, takođe poznati i kao IATA određivanje lokacije su baš to - slova i odrednice koje pokazuju lokaciju aerodroma u svetu. Troslovnim kodom se označavaju vazdušne luke u celom svetu a slova koja se biraju definisana su i potrvđena od strane Međunarodne službe za avio prevoz - International Air Transport Association - IATA.\nNajbolji način da se uverite u postojanje ovih kodova i da vidite koji kod nosi aerodrom sa kog putujete jesu papirne oznake koje se lepe na prtljag na aerodromskom check in-u ili table dolazaka i odlazaka. Dodeljivanje ovih kodova osmišljeno je i otpočeto IATA-inom Rezolucijom 763 u Montrealu.\nIATA organizacija, osim kodova za aerodromske lokacije, dodeljuje i kodove za druge vrste poslovanja na aerodromu kao što su kargo, sigurnosna provera i sl., ali i za druge vrste prevoza ljudi i robe, a pre svega za železnički saobraćaj.\nAerodromski kodovi i svi drugi kodovi ove kompanije su uvek dostupni a često su i međusobno usko povezani sporazumima aerodroma i železnice (metro prevoza), kao što je to slučaj sa najpoznatijim evropskim prevoznicima, francuskim “French Railways” i nemačkim “Deutsche Bahn”.\nGlavni “krivac” za zaturanje i gubljenje kofera na letovima jesu upravo mešanje oznaka i skraćenice aerodroma na koje se prtljag šalje. Tako službenik na aerodromu umesto u Rim (CIA) može greškom poslati kontejner sa koferima u Kairo (CAI).\nKako su nastali aerodromski kodovi?\nAko se pitate u čijim glavama nastaju kombinacije za skraćenice aerodroma i po kom se principu dodeljuju svim aerodromima u svetu, postoji nekoliko mesta na kojima to možete i saznati.\nDa aerodromski kodovi intrigiraju i interesuju ljude, govori i činjenica da postoje celi sajtovi na kojima posetioci mogu postaviti fotografije i svoje viđenje priča koje stoje iza kodova koje dodeljuje Međunarodna asocijacija za avio prevoz. Sajtovi okupljaju ljubitelje aviona i osim pričica o kodovima, nude i druge zanimljive i korisne informacije sa aerodroma širom sveta.\nNeki sajtovi su manje a neki više pregledni, ali na svakom se mogu naći brojne fotografije sa aerodroma, sa zanimljivim i neretko duhovitim pričama. Svi aerodromi se mogu listati abecedno; od ABQ (skraćenice aerodroma u Albukerkiju) pa sve do ZRH (aerodroma u Cirihu).\nTako na primer, stokholmska Arlanda obeležava se kodom ARN koji je nastao kao kombinacija reči “Arland”, drugog imena za obližnje mesto Ärlinghundra, i “landa”, švedske reči za sletanje.\nAko neki kod za aerodrom nema previše smisla, razmislite još jednom. Na primer, uzmimo aerodrom u Orlandu (Amerika), čiji je skraćeni naziv/kod MCO.\nNa prvi pogled nema smisla, ali ako vam kažemo da je taj aerodrom ranije nosio naziv McCoy Air Force Base, onda bude jasnije odakle naziv MCO. Sličan primer je i aerodrom u Čikagu, čiji kod glasi ORD i potiče od naziva Orchard Field.\nAko pokušamo da shvatimo zašto aerodrom “Louise Armstrong” u Nju Orleansu ima kod - MSY, odgovor leži u lokaciji aerodroma na Moisant Stock Yards-u.\nNačini na koje se izbegava loše tumačenje skraćenica\nPostoje i slova čije korišćenje nije dozvoljeno na početku troslovnog koda, pa je tako na primer skraćeni kod aerodroma Newark – EWR.\nSlova Z, W i K takođe nije dozvoljeno koristiti kao početno slovo troslovnog koda aerodroma. Slovo Y pripada kanadskim aerodromima, pa je troslovni kod aerodroma Toronto YYZ.\nMnogi identifikacioni kodovi aerodroma potiču još iz tridesetih godina prošlog veka kada je kodove određivala Nacionalna agencija za vremensku prognozu.\nRazlika između IATA i ICAO aerodromskih kodova\nAko smo naučili šta je IATA aerodromski kod, onda bi trebalo da saznamo i šta su ICAO kodovi, jer iako su slični, nikako ih ne bi trebalo mešati. Prva razlika između lokacijskih indikatora IATA i ICAO kodova je ta da ICAO kodovi imaju 4 slova.\nTakođe, skraćenica ICAO stoji za “International Civil Aviation Organization”, koja, zaključićemo iz imena, stoji za organizaciju koja se bavi komercijalnim, odnosno civilnim vazduhoplovstvom.\nSpecijalizovani ICAO kodovi za aerodrome propisani su tzv. Dokumentom 7910 koji koristi osoblje kontrole letenja i ljudi koji se bave planiranjem letova i maršruta, kao i osoblje u avionu.\nAerodromski kodovi koriste se i za identifikaciju drugih objekata tokom letenja, kao što su meteorološke stanice, kontrolni tornjevi, međunarodne stanice različitih namena, kao i za davanje informacije o lokaciji aviona dok je na letu.\nNadamo se da će vam tabla na aerodromima koja prikazuje dolazne i odlazne letove biti mnogo jasnija nakon ovog teksta koji vas upoznaje sa sistemom kodiranja naziva aerodroma. Uz malo istorijskih činjenica, kodovi za aerodrome dobijaju mnogo više smisla a putovanje mnogo zanimljivije.


CELU NOĆ DIVLJALI NOVOBEOGRADSKIM ULICAMA, više vozača isključeno iz saobraćaja! – NBGD Vesti\nCELU NOĆ DIVLJALI NOVOBEOGRADSKIM ULICAMA, više vozača isključeno iz saobraćaja!\nPripadnici saobraćajne policije u Beogradu tokom noći zaustavili su više vozača zbog vožnje pod dejstvom psihoaktivnih supstanci ili prekoračenja brzine.\nPolicija je sinoć oko 23.10 časova u Ulici Vinogradska u Novom Beogradu zaustavila teretno vozilo marke „mercedes“ kojim je upravljao dvadesetšestogodišnjak, a proverom je utvrđeno da nije imao vozačku dozvolu za kategoriju kojom upravlja, kao i da je pozitivan na amfetamin i benzodiazepin.\nSaobraćajna policija je oko 1 čas u Ulici Partizanske avijacije zaustavila dvadesetogodišnjeg vozača „fijata“, a nakon što je podvrgnut testu na prisustvo psihoaktivnih supstanci, ustanovljeno je da je pozitivan na kanabis.\nTakođe, jutros oko 4 časa na auto-putu, na teritoriji Novog Beograda, policija je zaustavila dvadesetpetogodišnjeg vozača automobila marke „folksvagen golf“, koji se kretao brzinom od 186,3 kilometra na čas na delu puta gde je ograničenje 80, što predstavlja nasilničku vožnju.


Aug 29, 2016 IFA 2016, Samsung\nSamsung je objavio da će evropsko izdanje popularnog modela frižidera Family Hub biti predstavljeno na sajmu IFA 2016 u Berlinu. Novi uređaj sa dvoja vrata ima frižider u gornjem, a zamrzivač u donjem delu, što je konfiguracija koja više odgovara ukusu potrošača u Evropi.\nKao i originalni Family Hub, evropsko izdanje ima Samsungovu jedinstvenu tehnologiju dvostrukog hlađenja Twin Cooling PlusTM, koja odvojeno hladi frižider i zamrzivač pomoću dva zasebna isparivača, održavajući temperaturu i vlažnost na vrednostima optimalnim za čuvanje hrane. Family Hub frižider se takođe može pohvaliti tehnologijom preciznog hlađenja pod imenom Precise Chef CoolingTM koja omogućava održavanje temperature uz veoma male fluktuacije od samo ± 0,5 stepeni. Zajedno, ove dve tehnologije pomažu korisnicima da u najvećoj mogućoj meri sačuvaju svežinu namirnica pri optimalnim temperaturama, bez mešanja mirisa između frižidera i zamrzivača.\nKamere koje snimaju unutrašnjost frižidera slikaju sadržaj frižidera svaki put kada se vrata zatvore. Korisnici lako mogu da vide šta imaju u frižideru u bilo kom trenutku i sa bilo koje lokacije, pomoću svog pametnog telefona. Vlasnici ovog modela takođe mogu da prate rok trajanja, unoseći broj dana preostao do isteka trajanja namirnica. Ovaj broj se zatim automatski smanjuje, a detaljne informacije se mogu videti na ekranu osetljivom na dodir bez otvaranja vrata frižidera, preko aplikacije za podsetnik za namirnice, Food Reminder.\nPotrošači sada mogu i lakše da obave nabavku namirnica, iz komfora svoje kuhinje, kupovinom preko interneta. Samsung je sklopio partnerstva sa različitim servisima za kupovinu namirnica preko interneta iz svih regija, kao što su Eataly, Supermercato24, and coop@home u Evropi. Vlasnici Family Hub modela takođe će moći da pristupe ekskluzivnim receptima članova Samsungovog kluba vrhunskih kuvara „Club des Chefs“, kao i hiljadama recepata od globalnih partnera kao što su All Recepies, najčešće preuzimana aplikacija za recepte na svetu, Whisk i CHEFKOCH.DE.\nPričvršćen na vrata evropskog modela Family Hub frižidera nalazi se ekran osetljiv na dodir sa dijagonalom od 21,5 inča koji može da služi kao interaktivna piši-briši tabla za celu porodicu. Putem Samsungove aplikacije Smart Home za pametni dom, članovi porodice mogu da dele slike i poruke u stvarnom vremenu, gde god da se nalaze. Korisnici takođe mogu da sinhronizuju svoje kalendare na pametnim telefonima i podele svoje rasporede dnevnih obaveza, kroz aplikaciju Sticki.\nKako kuhinja služi kao srce doma i mesto okupljanja, Samsungov Family Hub frižider savršeno je pogodan za trenutke kada porodica i prijatelji dođu u goste. On nudi opciju da prikaže sadržaj koji se prikazuje na TV-u i da pušta muziku kroz svoj ugrađeni zvučnik.Family Hub je model kojim Samsung donosi novu definiciju u upotrebi kuhinje. Uz ulogu u pripremi i čuvanju hrane, Family Hub može da služi i kao čvorište za komunikaciju članova porodice, za zabavu i usluge iz domena pametnih domova. Sa ovim funkcijama, frižider Family Hub transformiše kuhinju u idealan prostor za porodična druženja.\n“Dizajnirali smo Family Hub frižider prema potrebama porodica i modernih domaćinstava u Evropi”, izjavio je Su Bjung-Sam, šef Samsungove Divizije digitalnih kućnih uređaja. “Uvodeći tehnologije bez premca i funkcije povezivanja koje se suštinski uklapaju u način života u Evropi na evropsko tržište frižidera, mi imamo nameru da zadržimo svoju vodeću poziciju.”\nŠtand kompanije Samsung biće otvoren na nivou 2 hale City Cube u Berlinu od 2. do 7. septembra, tokom sajma IFA 2016.\nNovi Samsung HW-K950 Soundbar zvučniči uskoro na evropskom tržištu


OO SDP BiH Travnik uputio zahtjev za održavanje vanredne sjednice Općinskog vijeća - Travnik-grad.info\n5. Aprila 2020. travnik-grad\tkoronavirus, OO SDP Travnik, Općinsko vijeće Travnik, Siniša Dukić\nPredsjedništvo OO SDP Travnik održalo je vanrednu sjednicu elektronskim putem sa koje je upućen zahtjev za sazivanje vanredne sjednice Općinskog vijeća Travnik. Pored ovoga donesen niz zaključaka i prijedloga mjera za prevazilaženje situacije nastale globalnom pandemijom korona virusa (Covid-19). Ovim putem prenosimo zaključke sa vanredne elektronske sjednice Predsjedništva OO SDP BiH Travnik:\nApelujemo na sve građanke i građane naše općine da slijede upute ljekara i kriznih štabova kako bi sačuvali svoj život i živote svojih najbližih, kao i živote svojih prijatelja i komšija.\nSuočeni sa pandemijom COVID-19 u BiH i SBK/KSB, te predstojećom ekonomskom krizom u BiH, tražimo hitno održavanje Kolegija OV Travnik kako bi donijeli odluku o izmjeni Poslovnika i održavanju hitne sjednice općinskog vijeća sa temom: Rebalans Budžeta Općine Travnik za 2020. godinu. Svako odugovlačenje i nereagiranje na krizu nas dovodi u situaciju da kriza upravlja nama, a ne mi krizom.\nKako svi ekonomski parametri pokazuju potpuno zaustavljanje privrednih aktivnosti u martu i mjesecima koji dolaze, tražimo restruktuiranje budžeta i donošenje mjera kako bi se pomoglo srednjim i malim preduzećama i obrtnicima.\nMjere trebaju sadržavati slijedeće privremene odluke:\nOslobađanje od plaćanja komunalne naknade za 2020. godinu za fizička i pravna lica, kao i za druge pravne subjekte kojima je utvrđena obaveza plaćanja komunalne naknade a kojima je naredbom Federalnog štaba civilne zaštite zabranjeno obavljanje djelatnosti, kao i oslobađanje plaćanja naknade za taxi stajališta za 2020.godinu.\nOslobađanje od plaćanja naknade za zauzimanje javnih površina korisnicima kojima je naredbom Federalnog štaba civilne zaštite zabranjeno obavljanje djelatnosti.\nU rebalansu izdvojiti 500.000 KM za pomoć privredi u otklanjanju posljedica pandemije COVID-2019 na ekonomske tokove u općini Travnik.\nKreirati budžetsku stavku za pomoć poljoprivrednicima i ostalim građanima koji će izvršiti proljenu sjetvu žitarica (površine 2 dunuma i više), graha ili krompira (pola dunuma i više), Općina će obezbjediti sav repromaterijal: sjeme, zaštitu, gnjojivo i gorivo.\nOdluku kojom se Općina Travnik obavezuje otkupiti sve viškove proizvedenih kultura koje ne budu potrebne onima koji se uključe u projekat proljetne sjetve iz stavke iznad. Viškove predati narodnim kuhinjama.\nKreirati budžetsku stavku za pomoć ugroženoj i ranjivoj populaciji građana Travnika uz pojednostavljenje procedura i procesa pribavljanja dokumentacije u postupku ostvarivanja prava na jednokratne novčane pomoći iz Budžeta.\nSredstva za implementaciju gore navedenih mjera naći na pozicijama rashoda: Izdaci za rad komisija koje formira općinsko vijeće – 93.000 KM, Općinska izborna komisija 200.000 KM umanjiti na 20.000 KM, Grantovi političkim strankama – 274.000 KM i Naknade općinskim vjećnicima – 243.000 KM.\n(Predsjedništvo SDP BiH Travnik)\n← Interview doc.dr. Sead Karakaš, direktor Zavoda za javno zdravstvo SBK/KSB\nHumanitarna organizacija „Dirhem“ nastavila pomagati stanovništvo Travnika, Viteza i Zenice →\nOO SBB Travnik birao članove Općinskog odbora\n3. Jula 2017. 9. Jula 2017. travnik-grad


Pola vijeka prije Tesle: Mercedes 250 je bio pionir autonomne vožnje – BiGportal.ba\nPola vijeka prije Tesle: Mercedes 250 je bio pionir autonomne vožnje\nPre pola veka, 11. septembra 1968. godine, na Continentalovoj probnoj stazi Contidrom u Nemačkoj je pokrenut prvi elektronski kontrolisani automobil bez vozača. “Na ovalnoj krivini s vozačem duhova”, pojavili su se naslovi u štampi.\nPrvi autonomni sistem je sagrađen na bazi Mercedesa 250 serije W114. Sistem je opremljen elektromehaničkim upravljanjem, elektromehaničkom kontrolom gasa i radio uređajem za povratne informacije.\nInduktivni senzori pričvršćeni na prednjoj i zadnjoj strani automobila su merili intenzitet magnetnog polja stvorenog kroz struju prenosa.\nPrvi automobil bez vozača je prema današnjim standardima bio opremljen prilično primitivnim sistemom, ali pre 50 godina sve je izgledalo fantastično. Nije bilo vozača, ali uvek je bila osoba u vozilu koja je za svaki slučaj pratila proces.\nA test staza je impresivna čak i po današnjim standardima – oval dužine 2,8 km sa delovima mokre i suve staze.\nTreba napomenuti da su inženjeri Continentala želeli da ispitaju ponašanje guma tačnim poštovanjem brzine i putanje u različitim uslovima, što je najbolje mogla da garantuje elektronika. Zato su odlučili da eliminišu ljudski faktor, što je značajno povećalo tačnost merenih vrednosti.


Iz Centralne banke Bosne i Hercegovine saopćili su da je monetarni i finansijski sistem u BiH stabilan.\n“Na računima Centralne banke Bosne i Hercegovine (CBBiH) trenutno se nalazi 5,5 milijardi konvertibilnih maraka deponovanih od strane komercijalnih banaka i njihovih deponenata. Od toga je 2,7 milijardi KM obavezna rezerva, dok 2,8 milijardi KM predstavlja višak iznad obavezne rezerve. Ovo jasno ukazuje na to da je bankarski sistem u zemlji likvidan i ne postoji trenutno potreba za dodatnim smanjenjem stope Obavezne rezerve“, saopšteno je iz Ureda za informisanje CB BiH.\nNapomenuli su i da komercijalne banke imaju značajna gotovinska sredstva što je, kako tvrde, garant ispunjenja svih potreba finansijskog sistema za gotovim novcem u cjelini.\nCentralna banka BiH kontinuirano prati situaciju i poduzima sve neophodne mjere u skladu sa svojim ovlaštenjima definisanim zakonom u zaštiti monetarne stabilnosti i domaće valute.\nPrevious article Novosađanin se posvađao sa kolegom pa mu slagao da ima koronavirus\nNext article U Italiji u posljednja 24 sata broj novozaraženih koronavurusom pada!


Radionica za prave muškarce sa Džejmsom Mejom na Discovery kanalu – Personal magazin\nDžejms Mej se vraća u akcionoj seriji u kojoj nastavlja svoju akciju vraćanja veština modernom muškarcu. Iz sedišta “Radionice za prave muškarce”, Džejms vodi tim muškaraca koji se suočavaju sa nizom…\nDžejms Mej se vraća u akcionoj seriji u kojoj nastavlja svoju akciju vraćanja veština modernom muškarcu. Iz sedišta “Radionice za prave muškarce”, Džejms vodi tim muškaraca koji se suočavaju sa nizom inventivnih praktičnih testova i izazova.\nOn će komentarisati “Grand National” konjske trke, pokušati da uhvati munju, izgraditi katapult, tražiti zakopano blago i pokrenuti piratsku radio stanicu.\nPogledajte sve ovo i mnogo više od toga, dok Džejms pokušava da od ovih muškaraca stvori grupu snalažljivih, praktičnih i pouzdanih prijatelja koji stvaraju čudesne naprave i izume, i pritom se sjajno zabavljaju!\nOd subote, 16. avgusta u 15:20\nRadionica za prave muškarce sa Džejmsom Mejom na Discovery kanalu was last modified: August 11th, 2014 by Redakcija\nRNIDS obavlja javnu nabavku web hostinga


, 11. jul 2019\nKako da Srbija bude što uspešnija u učestvovanju u EU programima koji finansiraju veliki broj projekata u raznim oblastima i da se i na taj način, dodatno, pripremi za pristupanje EU, bila je glavna tema na predstavljanju projekta „Podrška učestvovanju u EU programima“ u Beogradu. U naredne dve godine, uz podršku projekta koji sa milion i četiristo hiljada evra finansira EU, Ministarstvo za evropske integracije unaprediće potencijal Srbije za korišćenje sredstava namenjenih za EU programe.\n„Ovo je drugi ciklus programa u kojem učestvujemo i sada je potrebno povećati kvalitet i brojnost projekata, kao i iznos sredstava koje apsorbujemo iz EU programa. Buduću da se iz budžeta Srbije izdvaja novac za učešće u u ovim programima, potrebno je da sredstva koja povlačimo iz projekata budu veća od novca koji ulažemo“, rekla je Ana Drljević iz Ministarstva za evropske integracije prilikom predstavljanja projekta.\nKao zemlja kandidat za članstvo u EU, Srbija učestvuje u programima poput Horizont 2020, Program za konkurentnost MSP – Cosme, Erazmus+, Kreativna Evropa, Fiskalis 2020, Carina 2020 i drugima, koji finansijski podržavaju kvalitetne projekte država članica EU i država kandidata, a cilj Srbije jeste da domaći projekti budu što zastupljeniji. Da bi se to ostvarilo potrebno je unaprediti kapacitete institucija, ali i potencijalnih podnosilaca projekata kako bi našli adekvatan program za svoj projekat i kako bi ga što kvalitetnije pripremili.\n„Da bi se unapredila delotvornost EU programa u Srbiji potrebno je dodatno obučiti nacionalne kontakt osobe za implementaciju programa, kao i unaprediti koordinaciju između Ministarstva za evropske integracije i ostalih institucija“, rekla je Tanja Cincar Knežević, program mendžerka iz Delegacije EU u Srbiji i naglasila da je za bolje razumevanje programa potrebna njihova veća vidljivost u javnosti.\nBudući da nacionalne kontakt osobe potencijalnim učesnicima u EU programima treba da pruže konkretnu pomoć za sve nivoe prijavljivanja, za njih je, prilikom predstavljanja projekta, održan i seminar. Kroz uspešne primere iz Estonije, Bugarske i Poljske, predstavljeno je kakav zadatak imaju kontakt osobe i na koji način treba uspešno da ga sprovedu. Posebno je bilo reči o novinama koje donosi sledeći sedmogodišnji ciklus EU programa, o izmenama pravila koja se odnose na finansiranje, prijavljivanje i upravljanje projekatima. Projekat „Podrška učestvovanju u EU programima“, kroz serije radionica i obuka konstantno će raditi na usavršavanju kadrova za upravljanje EU programima i na pružanju podrške potencijanim aplikantima.


OBJAVLJENI DETALJI RACIJE U ČUVENOM BEOGRADSKOM KLUBU: Pala zaplena - zaoštrava se istraga protiv Velje Nevolje - Srbija UŽIVO\nKajmaković je tri sata objašnjavao, pišu mediji, da je bio prinuđen na to da mu grupa Velje Nevolje obezbeđuje lokale.\nPolicajci su uz pomoć pasa tragača detaljno pretresli jedan od najpopularnijih klubova u Beogradu, tražeći drogu i oružje, a zaplenjena je celokupna dokumentacija o poslovanju. Objavljeni novi detalji.\nNekoliko desetina inspektora je, uz pomoć pasa tragača, tražilo drogu i oružje, a zaplenjena je celokupna poslovna dokumentacija kluba koji je obezbeđivala Veljina grupa.\nRacija u klubu počela je u petak nešto pre podneva, kada se više policijskih vozila dovezlo na Terazije, a maskirani specijalci naoružani dugim cevima i operativci upali su u „Kasinu“.\nPretres je trajao nekoliko sati, nakon čega je dokumentacija izneta u crnim plastičnim kesama, a menadžer kluba je odveden na saslušanje.\nPretres „Kasine“ obavljen je, između ostalog, i u okviru finansijske istrage protiv klana Velje Nevolje, koji je držao obezbeđenje u ovom, ali i u brojnim drugim klubovima u Beogradu. Nekoliko dana ranije detaljno je pretresen splav „Fristajler“, a sledećih dana će još neki ugostiteljski objekti u kojima je Belivukova ekipa držala obezbeđenje biti detaljno prekontrolisani, rekao je izvor iz istrage Informeru.\nU okviru predistražnog postupka, u utorak je saslušan i Aleksandar Kajmaković (46), poznatiji kao Aca Bosanac, koji je suvlasnik ili menadžer u nekoliko najpoznatijih beogradskih klubova i restorana, među kojima je i „Kasina“.\nPOVEZANE TEMEBeogradCrna hronikaHronikaKasinaKlubPolicijaPretresRacijaSrbijaVelja NevoljaVesti


U Živinicama počela gradnja novog tržnog centra Bingo - Privredna štampa\nNačelnik Općine Živinice Samir Kamenjaković zajedno sa direktorom kompanije “Bingo” Senadom Džambićem obišao je gradilište na lokaciji pored hipermarketa Bingo Živinice, gdje je u toku izgradnja novog savremenog tržnog centra sa pratećim sadržajima. Tržni centar Bingo Živinice će pored ponude poznatih regionalnih i internacionalnih brendova, u svojoj ponudi imati i igraonicu za djecu, restorane, kuglanu i što je najvažnije osigurat će oko 350 radnih mjesta.\nOpćinski načelnik Samir Kamenjaković izrazio je zadovoljstvo što su počeli radovi na izgradnji jednog savremenog tržnog centra koji će brendirati i Živinice kao Općinu i upotpuniti ponudu grada.\n”Sa zadovoljstvom mogu kazati da građani Živinica dobijaju jedan reprezentativan objekat, jedan tržni centar kakav zaslužuju, tržni centar koji će imati preko trideset hiljada metara kvadratnih, i u kojem će biti zaposleno negdje oko 350 ljudi. Općina Živinice prelazi polako u kategoriju jednog savremenog grada koji će imati na jednom mjestu sve. Dakle, cilj nam je da imamo ovakve tržne centre koji će biti osposobljeni i opremljeni, koji će imati u potpunosti sve za naše građane. Mi smo kao lokalna zajednica, prošlih četiri do pet mjeseci intenzivno radili da dođemo do rješavanja imovinsko-pravnih odnosa i dobijemo sve dozvole koje su potrebne da se jedan ovakav objekat izgradi. Ovom prilikom se želim zahvaliti kompaniji Bingo koja zaista ima razumijevanja kada je Općina Živinice u pitanju, obzirom da je Bingo svoje početke upravo imao u Općini Živinice. Mi smo zaista zadovoljni i ovakvi projekti trebaju dalje da se nastave i u budućnosti. Ono što želim sa zadovoljstvom kazati i što me mnogo raduje je obećanje Direktora da će se nakon toliko godina i kuglana vratiti u Živinice”, istakao je načelnik Kamenjaković.\n”Naša kompanija je svoj prvi veći centar izgradila baš ovdje, u Živinicama. Sada pravimo novi, veliki centar površine trideset hiljada metara kvadratnih. Izgradnja će se odvijati u dvije faze. Prva faza bi trebala biti završena u ovoj godini, dakle, do Nove godine ovdje će biti hipermarket i podzemna garaža. U drugoj fazi izgradnje gdje se sada nalazi hipermarket, gradit će se novi dio tržnog centra Bingo gdje će se nalaziti restoran, kuglana, igraonica i poslovni prostori, odnosno praktično jedan retail park sa evropskim i svjetskim brendovima i buticima. Naravno, nismo zaboravili i na lokalne, za koje će se sigurno naći mjesta u našem novom tržnom centru. Prilaz će biti i sa jedne i sa druge strane objekta, dakle dolazit će i iz centra grada, i sa magistralnog puta. Očekujemo da će ovdje biti zaista velika posjeta, ne samo lokalnog i stanovništva sa područja Tuzlanskog kantona, nego i onih koji su u prolazu prema ostalim regijama Bosne i Hercegovine”, kazala je Paunovski.\nMinistar komunikacija i prometa BiH Ismir Jusko otvorio je juče u Sarajevu 5. bh. kongres o cestama. Kongres pod…\nU Vanjskotrgovinskoj komori BiH juče je održana konferencija za medije na kojoj je predstavljena analiza razmjene za sektor peradarstva Vanjskotrgovinske…\nFederalno ministarstvo finansija već priprema dopune Pravilnika o primjeni Zakona o porezu na dohodak sukladno u ponedjeljak usvojenim preporukama Vlade…\nU sklopu 44 transakcije ukupno je prometovano 131.769 vrijednosnih papira. Danas je održana XVI aukcija obveznica Federacije Bosne i…